title: Kelta-apila

text: Suomessa kelta-apila on yleinen sisämaassa maan eteläosassa: Etelä-Karjalassa, Etelä-Savossa, Hämeessä, Uudenmaan sisämaassa ja Varsinais-Suomen itäosassa. Harvinaisempana, mutta vakiintuneena se esiintyy koko Suomenselän kaakkoispuolisella alueella Kuopion ja Joensuun tasalle asti. Ahvenanmaalla, Satakunnassa ja Pohjanmaalla sitä tavataan vain satunnaisesti. Pohjoisimmat havainnot ovat Oulusta.


title: Kelta-apila

text: Suomessa kelta-apilan yleiseen levinneisyyskuvaan vaikuttaa ilmeisesti edelleen kaskiviljely, joka on aikanaan luonut lajille runsaasti sopivia kasvupaikkoja. Nykyisin se kasvaa hiekkamaalla peltojen laidoilla, tienpientareilla ja muilla paikoilla, joissa kasvipeite ei pääse kokonaan sulkeutumaan. Kelta-apila on kuitenkin 1900-luvun jälkipuoliskolla harvinaistunut. Suomen lisäksi laji on harvinaistunut myös Skandinaviassa. Harvinaistumisen syynä on kasvupaikkojen kasvaminen umpeen perinteisen laidunnuksen loputtua.


title: Castro laboreironkoira

text: Castro laboreironkoira () on Portugalista lähtöisin oleva koirarotu. Se on erityisesti Portugalissa suosittu koirarotu poliisin työssä.


title: Castro laboreironkoira

text: Rotu on melko suurikokoinen ja muistuttaa ulkonäöltään hieman sutta, tosin korvat ovat riippuvat ja pyöreäkärkiset. Myös värit ovat sutta muistuttavia harmaan sävyjä, joita kuvaillaan sanoin "vaalea sudenväri" ja "tumma sudenväri". Tavoitelluin väritys "cor do monte" ("vuoristoväri") eli brindle koostuu harmaan eri sävyistä, joiden joukossa on ruskeita tai punertavia karvoja.


title: Castro laboreironkoira

text: Castro laboreironkoira on peloton, omistajaansa kiintyvä ja vahtiviettinen koira.


title: Castro laboreironkoira

text: Castro laboreironkoira on kotoisin Pohjois-Portugalin Suajon ja Penedan vuoristoalueilta Castro Laboreiron kylästä . Se polveutuu molossityyppisistä laumanvartijakoirista.


title: Yleisurheilu kesäolympialaisissa 2008 – miesten 4 × 100 metrin viestijuoksu

text: Miesten 4 × 100 metrin viestijuoksu käytiin 21. – 22. elokuuta välisenä aikana, Pekingin kansallisella stadionilla. Finaalin voitti Jamaika maailmanennätysajalla 37,10 sekuntia.


text:
(*) "juoksi 1. kierroksella"
Ennätykset ennen kilpailua olivat seuraavat:


title: Volkswagen Golf VI

text: Volkswagen Golf VI (Typ 5K) on Volkswagenin Golf-mallin kuudes sukupolvi, jota valmistettiin vuosina 2008–2012, farmaria vuoteen 2013 ja cabrioletia vuoteen 2016 saakka. Se ei ole täysin uusi malli, vaan perustuu edelleen samalle pohjalevylle kuin edeltäjänsä, vaikka autoa onkin päällisin puolin uudistettu. Pohjois-Amerikassa mallin Rabbit-nimestä luovuttiin.


title: Volkswagen Golf VI

text:
Kuudennen sukupolven Golf esiteltiin Pariisin autonäyttelyssä syksyllä 2008. Uudistunut farmarimalli Variant tuli markkinoille seuraavana vuonna, ja sitä myytiin edelleen Pohjois-Amerikassa Jetta SportWagen -nimisenä. Golfiin perustuva tila-automalli Golf Plus sai kasvojenkohotuksen, jossa sen ulkonäköä muokattiin vastaamaan uutta mallia. Geneven autonäyttelyssä keväällä 2011 esiteltiin kangaskattoinen avomalli Golf Cabriolet, jota ei ollut ollut mallistossa sitten vuoden 2002.
Vuoden 2008 Euro NCAP -kolaritestistä Golf sai tulokseksi täydet viisi tähteä.Bensiinimoottoreina olivat aluksi 1,4 16V (80 hv), 1,4 TSI (122/160 hv) ja 1,6 8V (102 hv). Dieselvaihtoehto oli 2,0 TDI (110/140 hv). Vain Pohjois-Amerikan markkinoilla oli saatavana 2,5-litrainen (172 hv) bensiinimoottori.


title: Volkswagen Golf VI

text: Golf GTI tuli markkinoille keväällä 2009, ja sen voimanlähteenä oli turboahdettu 2,0-litrainen (211 hv) bensiinimoottori. GTI:n rinnalle tuli myös 170-hevosvoimaisella 2,0 TDI -moottorilla varustettu GTD.


title: Volkswagen Golf VI

text: Kevään 2009 uutuus oli myös 1,6-litraisen nestekaasua polttoaineenaan käyttävä versio. Pienitehoisin 2,0 TDI poistui valikoimasta samana kesänä, jolloin se korvattiin uudella 1,6 TDI:llä (90/105 hv). Kesästä vuoden loppuun saakka markkinoilla oli lisäksi 1,8 TSI (160 hv) -moottorilla varustettu erikoismalli.


title: Volkswagen Golf VI

text: Frankfurtin autonäyttelyssä syksyllä 2009 esiteltiin malliston suorituskykyisimmäksi malliksi Golf R, jossa oli turboahdettu 2,0-litrainen (270 hv) bensiinimoottori. Se oli seuraaja Golf R32 -mallille.


title: Volkswagen Golf VI

text: Loppuvuoden 2009 uutuusmoottori oli 1,2 TSI (105 hv), josta tuli seuraavana kesänä myös 85-hevosvoimainen versio.


title: Volkswagen Golf VI

text: Vuonna 2011 Golf GTI:n 35-vuotisjuhlan kunniaksi esiteltiin GTI Edition 35, jossa moottorin teho oli nostettu 235 hevosvoimaan.


title: Volkswagen Golf VI

text: Moottorit


title: Simeon

text: Simeon on raamatullinen miehennimi. Nimi johtuu heprean sanoista, jotka tarkoittavat ’hän on kuullut’. Suomessa ja erityisesti Pohjanmaalla siitä käytetään myös muotoa Simeoni. Simeon on kuitenkin Suomessakin tavallisempi, sillä heitä on Suomen väestötietojärjestelmässä ollut vuoden 2009 loppuun mennessä 1 078. Simeoni-muotoa on kantanut noin 140 miestä.


title: Simeon

text: Simeon on Vanhassa testamentissa käytetty nimimuoto. Vanhassa testamentissa Simeon oli yksi patriarkka Jaakobin pojista sekä hänestä polveutunut Israelin heimo. Uudessa testamentissa kerrotaan Simeon-nimisestä miehestä, joka siunasi Jeesus-lapsen temppelissä ja esitti Simeonin kiitosvirren. Sekä Simeon että Simon merkitsee rukouksen kuulemista, mutta keskiajalla nimiä kuitenkin pidettiin erillään.


title: Simeon

text: Simeon on ollut Suomessa almanakassa vuosina 1662–1907, jolloin sen päivä oli 5. tammikuuta. Tämä perustuu pylväspyhimys Simeon Styliitan (k. 459) muistopäivään.


title: Ben X

text: Ben X on vuonna 2007 julkaistu belgialainen Nic Balthazarin ohjaama elokuva.


title: Ben X

text: Elokuva kertoo vakavasta autismista kärsivästä koulukiusatusta pojasta, joka pakenee ankeaa maailmaa pelaamalla MMORPG-peliä nimeltä "ArchLord".


title: Ben X

text: Ohjaaja Nic Balthazarin ensimmäinen romaani oli "Niets was alles wat hij zei". Siitä tehtiin menestynyt teatterisovitus ”NIETS”, jonka hän kirjoitti, ohjasi ja tuotti. Se sai yli 210 loppuunmyytyä esitystä.


title: Ben X

text: MMG Film & TV Production osti tarinan elokuvaoikeudet ja pyysi Balthazaria kirjoittamaan käsikirjoituksen ja myös ohjaamaan ensimmäisen elokuvansa.


title: Ben X

text: Kuvauspaikkoina olivat Gent, Maarkedal, Brugge, Dendermonde, Oudenaarde, Bryssel ja Calais. Kuvaukset kestivät 23. lokakuuta – 1. joulukuuta 2006.


title: Ben X

text: Elokuva menestyi kotimaassaan ja on saanut myös kansainvälistä levitystä. Elokuvasta on tekeillä yhdysvaltalainen uudelleenfilmatisointi.


title: Afganistanin islamilainen valtio

text: Afganistanin islamilainen valtio oli Afganistanin nimi vuosina 1992–2001. Vaikka valtio ja sen hallitus tunnustettiinkin viralliseksi, jäi sen valta Afganistanissa lähinnä nimelliseksi, kun valtion perustaneet mujahideenit alkoivat taistella keskenään. Valtion johdossa oli islamilaisen lain professori ja sissipäällikkö, presidentti Burhanuddin Rabbani, jonka valta käsitti lopulta enää vain pääkaupunki Kabulin ympäristön.


title: Afganistanin islamilainen valtio

text: Taliban-liike lopulta valtasi Kabulin ja Rabbani pakeni tukijoineen Pohjois-Afganistaniin, jossa talibanin vastustajat muodostivat Pohjoisen liiton. Taliban perusti 1997 Afganistanin islamilaisen emiraatin, joka hallitsi parhaimmillaan 90 prosenttia maasta, kun taas Afganistanin islamilainen valtio supistui Pohjoisen liiton hallitsemaksi 10 prosentin maa-alueeksi. Tästä huolimatta Pakistania, Saudi-Arabiaa ja Arabiemiirikuntien liittoa lukuun ottamatta, kansainvälinen yhteisö tunnusti Afganistanin islamilaisen valtion Afganistanin ainoaksi lailliseksi hallinnoksi.


title: Afganistanin islamilainen valtio

text: Samana vuonna, kun viimeiset 15 000 neuvostosotilaasta vedettiin pois Afganistanista 1989, perustivat Afganistanin demokraattisen tasavallan kommunistista hallitusta vastustaneet mujahideen-sissipäälliköt Pakistanissa pakolaishallituksen. Mujahideenit aloittivat hyökkäyksensä kohti Kabulia ja valtasivat sen lopulta vuonna 1992 syrjäyttäen ulkoisen avun menettäneen presidentti Mohammad Najibullahin kommunistihallituksen. Mujahideenit perustivat Afganistanin islamilaisen valtion ja antoivat sille lipun, jossa oli vihreävalkomusta vaakasuoraan jaettu trikolori. Lipun ylimmässä vihreässä kentässä luki "Allah on kaikkivaltias" ja keskellä valkoisessa kentässä luki muslimien uskonnontunnustus "Ei ole muuta jumalaa kuin Allah ja Muhammed on hänen profeettansa". Tämä lippu oli käytössä vuoden, minkä jälkeen se korvattiin viimeisimmällä lipulla.


title: Afganistanin islamilainen valtio

text: Pian mujahideenit ja eri klaaneja sekä uskonlahkoja edustaneet ajautuivat sisäisiin taisteluihin, joita rahoitettiin massiivisella oopiumikaupalla. Tämä vahvisti Pohjois-Pakistanissa ja Etelä-Afganistanissa vallalla ollutta Taliban-liikettä, joka lupasi kitkeä rikollisuuden ja vakauttaa maan. Yhtenäisellä Taliban-liikkeellä oli vastassaan keskinäistä sisällissotaa käyvä vihollinen, joten sen oli helppo edetä.


title: Afganistanin islamilainen valtio

text: Rabbani oli vaikeassa asemassa, kun hänen entiset liittolaisensa, kuten sotapäällikkö Rashid Dostum ja muut puolueisiin kuulumattomat klaanipäälliköt, eivät tunnustaneet Afganistanin islamilaisen valtion laillisuutta. Vuonna 1996 Afganistanin islamilainen valtio perusti "Afganistanin yhdistyneen islamilaisen pelastusrintaman", tunnetummin Pohjoisen liiton, sotilas-poliittiseksi kattojärjestöksi, joka kokoaisi kaikki yhteen Talibanin-vastaisen lipun alle siten, että eri sota- ja klaanipäälliköiden poliittisia mielipiteitä kunnioitettaisiin. Tämä löyhä sateenvarjo-organisaatio perustettiin Afganistanin islamilaisen valtion asevoimaksi. Kabul kuitenkin menetettiin samana vuonna ja Rabbani pakeni muiden johtohenkilöiden kanssa Pohjoiseen. Parhaimmillaan Afganistanin islamilainen valtio hallitsi 30 prosenttia maasta. Rabbanilla oli Pohjoisen liiton johtaja, mutta keskushallituksella oli heikosti valtaa ja henkilövaihdokset hallinnossa olivat tiheitä. Ainoaa vakautta oli se, että puolustusministereinä toimivat Ahmad Shah Massoud ja Mohammed Fahim.


title: Afganistanin islamilainen valtio

text: Kun Afganistanin islamilaista emiraattia johti pataanien Taliban, niin Pohjoinen liitto koostui tadžikeista, hazaroista ja uzbekeista.


title: Afganistanin islamilainen valtio

text: Syyskuun 11. päivän terrori-iskujen jälkeen Yhdysvallat aloitti sotilaallisen tuen Pohjoiselle liitolle ja aloitti ilmapommitukset. Pohjoinen liitto eteni nopeasti ja valtasi pian 14. marraskuuta 2001 Kabulin. Uuden valtion nimeksi tuli Afganistanin islamilainen tasavalta.


title: Epäonnistunut valtio

text: Epäonnistunut valtio eli romahtanut valtio () on toimintakykynsä menettänyt valtio, joka on niin heikko ettei se pysty hallitsemaan aluettaan eikä suojelemaan kansalaisiaan. Ei ole yksiselitteistä, millä taholla on oikeus todeta ja perustella jonkin maan valtiovallan epäonnistuminen. Valtiovallan epäonnistuminen halutaan kiistää, sillä kansainvälisessä politiikassa asialla voi olla huomattavat seuraukset.


title: Epäonnistunut valtio

text: Ei ole myöskään yksikäsitteistä määritelmää sille, milloin valtion toimintakyky ja hallintavallan taso on heikentynyt niin paljon, että sitä voidaan kutsua epäonnistuneeksi. Epäonnistuneen valtion käsite onkin pyritty korvaamaan neutraalimmalla hauraan valtion käsitteellä. Valtioiden vakaustilaa kuvaamaan käytetty FSI-mittariluku on uudelleennimetty vastaavasti (Failed states index → Fragile states index).


title: Epäonnistunut valtio

text: Koska kansainvälisen yhteisön keinot ja voimavarat sekä usein myös poliittinen tahto puuttua epäonnistuneiden valtioiden tilanteeseen on usein riittämätöntä, ainoa mahdollisuus tukea tavallista kansalaista on usein maassa toimivat kansalaisjärjestöt. Näiden tyypillisimpiä avustustoimia ovat terveydenhoito- ja sosiaaliturva- tai hätäapu.


title: Epäonnistunut valtio

text: Kansalaistoiminnan kautta voidaan vaikuttaa maan vakauteen, hyvinvointiin ja ihmisoikeuksien toteutumiseen pidemmälläkin aikavälillä. Kansalaisyhteiskunnan tukeminen onkin globaalien kansalaisliikkeiden keskeisimpiä tehtäviä. Kansalaisyhteiskunnan osia ovat toimiva ja läpinäkyvä oikeusjärjestelmä, vastuullinen poliittinen elämä ja turvallisuusrakenteet, jotka ennalta ehkäisevät konflikteja ja epävakautta.


title: Epäonnistunut valtio

text: The Fund for Peace -järjestön vuoden 2011 maalistalla oli 177 valtiota, joista 35:n tila luokiteltiin hälyttäviksi, 88:n huolestuttaviksi, 40:n kohtuullisiksi ja 11:n kestäviksi. Hauraimmat kaksikymmentä on lueteltu alla. Suluissa sijoituksen muutos vuoteen 2010 verrattuna.


title: Ostheim vor der Rhön

text: Ostheim vor der Rhön on kaupunki Saksassa Baijerin osavaltion Rhön-Grabfeldin piirikunnassa. Kunta kuuluu Unterfrankenin hallintopiiriin. Asukkaita Ostheim vor der Rhönissä oli 31. joulukuuta 2007 3 596 ja väestötiheys oli 88 as/km². Kaupungin pinta-ala on 40,78 km². Ostheim vor der Rhönin pormestari on Ulrich Waldsachs.


title: Ostheim vor der Rhön

text: Kaupungissa toimii yksi peruskoulu (), yksi Hauptschule sekä Dr.-Alfred-Hauser-Schule -erityiskoulu. Ostheim vor der Rhönin nähtävyyksiä ovat muun muassa Lichtenburgin linnan rauniot sekä kaupungintalo.


title: Ostheim vor der Rhön

text: Thüringenin osavaltiossa sijaitseva Wasungen on Ostheim vor der Rhönin ystävyyskaupunki.


title: Ostheim vor der Rhön

text: Teologi, filologi, filosofi ja runoilija Christian Schreiber (1781–1857) kuoli kaupungissa.


title: Ostheim vor der Rhön

text: Ostheim mainitaan ensimmäistä kertaa vuonna 804. Vuosina 1615–1619 kaupungissa sijaitseva Michaeliskirche -kirkko rakennettiin. Vuonna 1812 Ostheimista tuli Saksi-Weimar-Eisenachin herttuakunnan () eksklaavi. Vuonna 1920 Ostheimista tuli puolestaan Thüringenin eksklaavi. Vuonna 1945 Ostheimista tuli osa yhdysvaltalaisten tarkkailuvyöhykettä ja samalla alue liitettiin Baijerin alaisuuteen.


title: Kelly Chen

text: Kelly Chen (; s. 13. syyskuuta 1972 Brittiläinen Hongkong) on hongkongilainen näyttelijä ja laulaja. Hän aloitti musiikillisen uransa kantopopin laulajana. Hän on sittemmin laulanut muillakin kielillä kuin kantoninkiinaksi ja saavuttanut siten huomattavaa suosiota paitsi Kiinassa, myös muun muassa Japanissa.


title: Kelly Chen

text: Ensimmäinen Kelly Chenin lukuisista elokuvarooleista tuli vuonna 1995. Näyttelijä-laulaja on valmistunut New Yorkin Parsons The New School for Designista.


title: Kyōko Fukada

text: Kyōko Fukada (; s. 2. marraskuuta 1982) on japanilainen näyttelijä ja J-popin laulaja. Hän aloitti uransa teini-ikäisenä ja esiintyi televisiossa vuonna 1997. Ensimmäinen albumi ilmestyi vuonna 1999.


title: Kyōko Fukada

text: Fukada tunnetaan muun muassa elokuvista "Ringu 2" (1999) ja "Dolls" (2002).


title: Trauenin tutkimuskeskus

text: Trauenin tutkimuskeskus oli vuosina 1936–1945 toiminut Saksan ilmavoimien rakettiteknologian tutkimuslaitos. Keskus sijaitsi Ala-Saksin Munsterin kaupungin lähelle Trauenissa. Laitos perustettiin vuonna 1936 tohtori Eugen Sängerin alaisuuteen hänen raketti- ja aerodynaamisia tutkimuksiaan varten. Julkisesti laitos oli lentokoneiden testauslaitoksen koealue ().


title: Trauenin tutkimuskeskus

text: Laitoksen tutkimustyö jakaantui kolmeen osaan:


title: Trauenin tutkimuskeskus

text: Trauenissa Sänger suunnitteli Irene Bredtin kanssa Silbervogel-avaruuslentokoneen.


title: Trauenin tutkimuskeskus

text: Laitos tuhoutui kokonaan toisen maailmansodan loppuvaiheissa keväällä 1945. Nykyisin alue kuuluu vuonna 1969 perustetulle Saksan avaruustutkimuskeskukselle ().


title: Velsk

text: Velsk () on kaupunki Venäjällä Arkangelin alueella Velskin piirissä. Se on kunnallispiirin hallintokeskus ja sijaitsee paikassa missä Vel yhtyy Vagajokeen, joka puolestaan on Vienanjoen vasemmanpuoleinen sivujoki. Velsk sijaitsee noin 500 km Arkangelista etelään, Vologdaan ja Moskovaan (johon on 720 km) vievän M8-valtatien varrella. Väestönlaskennan mukaan vuonna 2010 asukkaita oli kaupungissa yhteensä 23 885 ja koko Velskin piirissä 54 792.


title: Velsk

text: Paikkakunta mainitaan kronikoissa ensi kerran 1137. Kaupunkioikeudet se sai 1780. Vuosina 1796-1929 Velsk kuului Vologdan kuvernementtiin.


title: Velsk

text: 1800-luvulla Velsk oli pellavantuotannon keskus. Lisäksi tärkeää oli tuon aikainen puunjalostus: tervan, tärpätin ja pihkan tuotanto. Vuosien 1860 ja 1940 välillä Velskiä käytettiin poliittisena karkotuspaikkana. Väkiluku oli vuosisadan vaihteessa noin 2000 asukasta ja kasvoi jatkuvasti aina 1990-luvulle saakka, erityisen nopeasti sodan jälkeen.


title: Velsk

text: Nykyäänkin Velsk on puunjalostusteollisuuskaupunki. Lisäksi siellä on mm. kone- ja elintarviketeollisuutta. Kaupungissa on lentokenttä. Se sijaitsee Vorkutaan vievän rautatien varrella.


title: Kuningas Saudin yliopisto

text: Kuningas Saudin yliopisto (, ) on Saudi-Arabian pääkaupungissa Riadissa toimiva julkinen yliopisto. Sen perusti vuonna 1957 kuningas Sa’ud ibn Abdilaziz Riadin yliopistona. Nimi vaihdettiin vuonna 1982.


title: Kuningas Saudin yliopisto

text: Vuonna 2017 kansainvälinen Shanghain Jiao Tong -yliopiston ARWU-yliopistoranking sijoitti Kuningas Saudin yliopiston 101.-150. korkeatasoisimmaksi yliopistoksi maailmassa. Yliopiston rankingsijoitus on noussut 2010-luvulle tultaessa ja 2010-luvulla merkittävästi.


title: Kuningas Saudin yliopisto

text:
Kuningas Saudin yliopistossa opiskelee niin miehiä kuin naisiakin. Vuonna 2017 opiskelijoita oli yhteensä 35 810, joista kansainvälisiä opiskelijoita oli 1 033（3 %).
Pääosa opiskelijoista (33 746 kpl) opiskeli alempaa korkeakoulututkintoa ja ylempää tai jatko-tutkintoa opiskeli 2 064 henkeä.


title: Irene Bredt

text: Irene Bredt, myöhemmin Sänger-Bredt (24. huhtikuuta 1911 Bonn, Saksa – v. 1983 Berliini, Saksa) oli matemaatikko, joka tuli tunnetuksi rakettiteknologiaan ja avaruuslentoihin liittyvästä kehitystyöstään. Toisen maailmansodan aikana Bredt kehitti miehensä Eugen Sängerin kanssa suunnitelman Silbervogel-avaruuslentokoneesta.


title: Irene Bredt

text: Bredt syntyi Bonnissa vuonna 1911 vanhaan tieteilijäsukuun. Koulunsa Bredt kävi Kölnissä. Nuorena tyttönä hän pääsi seuraamaan Fritz von Opelin suunnitteleman, 12 kiinteäpolttoaineisella raketilla varustetun Opel Rak-1-rakettiauton ennätysajoa, jossa kuljettaja, lentopilotti Volhart kiihdytti auton 100 km/h nopeuteen alle 8 sekunnin. Ajo teki 17-vuotiaaseen Ireneen suuren vaikutuksen.


title: Irene Bredt

text:
Bredt ilmoittautui Bonnin yliopistoon, josta valmistui tohtoriksi vuonna 1937. Hänen väitöskirjansa aihe koski röntgensäteilyä. Samana vuonna hän otti vastaan työpaikan Trauenin rakettitutkimuskeskuksessa, missä työskenteli laitoksen johtajan, Eugen Sängerin apulaisena. Bredt vastasi laitoksen koemoottoreiden termodynamiikan laskelmista.
Yhteisessä tutkimuksessaan kaasujen kinetiikasta Bredt ja Sänger laskivat vuonna 1938 ensimmäistä kertaa lentoalukseen yläilmakehässä avaruuden rajalla vaikuttavat aerodynaamiset voimat. Bredt ratkaisi myös raketteja varten kehitellyn kiskolaukaisualusta lämpö- ja voiteluongelmat. Lisäksi hän kehitti Sängerin kanssa teorian patoputkimoottorin termodynamiikasta.


title: Irene Bredt

text: Sodan jälkeen Bredt ja Sänger asuivat Ranskan miehitysvyöhykkeellä. Vuonna 1946 Ranskan Ilmailuministeriö kutsui molemmat työskentelemään Ranskaan valtiollisen lentokonetehtaan tutkimusosastolle - myöhemmin laitos tunnettiin nimellä "Société Nationale des Constructions Aéronautiques du Nord (SNCA du Nord)". Bredt työskenteli laitoksessa Sängerin kanssa suihkumoottoritekniikan parissa.Samalla hän toimi ranskalaisen Matra-rakettivalmistajan neuvonantajana.


title: Irene Bredt

text: Pariskunta avioutui vuonna 1951. Vuonna 1954 perhe muutti takaisin Saksaan pariskunnan keskittyessä fotonimoottorin teoreettisiin tutkimuksiin. He edistivät myös SCRAMJET-moottorin kehittelyä.


title: Irene Bredt

text: Irene Sänger-Bredt työskenteli useiden avaruustoimintaa tutkivien laitosten tutkimus- ja johtotehtävissä vuoteen 1972 asti. Hänellä oli lukuisa määrä luottamustehtäviä avaruus- ja ilmailutekniikan parissa, ja hän oli "International Academy of Astronautics" -järjestön perustajajäsen. Vuonna 1970 hänelle myönnettiin "Herrman Oberth -kultamitali" tieteellisen uransa johdosta.


title: Kuluttajahintaindeksi

text: Kuluttajahintaindeksi on kuluttajien tavaroista ja palveluista maksaman keskimääräisen hinnan mitta. Se kertoo, kuinka paljon tavaroiden ja palveluiden hinnat muuttuvat ajan myötä. Se on yksi kansallisten tilastoviranomaisten laskemista hintaindekseistä. Suomessa kuluttajahintaindeksiä ylläpitää Tilastokeskus.


title: Kuluttajahintaindeksi

text: Kuluttajahintaindeksi on yleisin inflaatiomittari. Talouspolitiikassa ja muilla talouden aloilla kuluttajahintaindeksiä käytetään rahan arvon mittana.


title: Kuluttajahintaindeksi

text: Elinkustannusindeksi on uusimmasta kuluttajahintaindeksistä ketjuttamalla laskettu pitkä aikasarja. Se on käyttäjälle helppotulkintainen, sillä sen sarjaa eivät katkaise indeksiuudistukset. Kuluttajahintaindeksissä sen sijaan tehdään 4–5 vuoden välein indeksiuudistus, koska kulutustottumukset muuttuvat jatkuvasti.


title: Gailingen am Hochrhein

text: Gailingen am Hochrhein on kunta Saksassa Baden-Württembergin osavaltion Konstanzin piirikunnassa. Kunta kuuluu Freiburgin hallintopiiriin. Asukkaita Gailingen am Hochrheinissa oli 31. joulukuuta 2008 3 069 ja väestötiheys oli 233 as./km². Kunnan pinta-ala on 13,17 km². Gailingen am Hochrheinin pormestari on Heinz Brennenstuhl.


title: Gailingen am Hochrhein

text: Gailingen am Hochrheinin naapurikunnat ovat Gottmadingen pohjoisessa, Buch ja Ramsen idässä, Diessenhofen etelässä sekä Dörflingen lännessä. Neljä viimeisenä mainittua kuuluvat Sveitsille. Lisäksi Saksan eksklaavi Büsingen am Hochrhein sijaitsee alle kilometrin päässä kunnasta länteen.


title: Gailingen am Hochrhein

text: Kunnassa toimii yksi Hochrheinschule -niminen ”perus- ja yläkoulu” (). Lisäksi kunnassa toimii kansanopisto ().


title: Gailingen am Hochrhein

text: Gailingen am Hochrheinin ystävyyskunta on Saksin osavaltiossa sijaitseva Liebschützberg.


title: Gailingen am Hochrhein

text: Ensimmäinen dokumentoitu maininta Gailingenista on vuodelta 965. Mahdollisesti alemannit asuttivat Gailingenin aluetta jo 400-luvulla. Nimi ”Gailingen” tulee ”Geilo”-nimisen henkilön mukaan, joka oli yksi alemannien johtaja. 1000-luvulla Gailingen oli aatelisperheen omistuksessa. 1300-luvulla alueen omistus siirtyi Randeggin aatelisperheelle ja sen peruja on leijonanpää, perheen tunnus, Gailingenin vaakunassa nykyään. Seuraavina vuosisatoina Gailingen vaihtoi omistajaa lukuisia kertoja.


title: Gailingen am Hochrhein

text: Vuonna 1654 Gailingeniin muutti kuusi juutalaista. Vuonna 1722 Gailingenissa oli 18 juutalaista kotitaloutta ja 1700-luvun puoliväliin mennessä lukumäärä kasvoi 28:en. Vuonna 1766 Gailingeniin rakennettiin uusi koulu ja vuonna 1836 synagoga. Vuosina 1845–1847 paikkakunnalle rakennettiin uusi koulurakennus. Gailingen sai myös sairaalan ja vanhainkodin. 1850-luvun puoliväliin mennessä juutalaisväestöä oli Gailingenin väestöstä yli puolet. Vuonna 1870 Gailingeniin valittiin ensimmäinen juutalaispormestari. Seitsemän vuotta tämän jälkeen juutalaiset ja kristityt lapset aloittivat koulunkäyntinsä samassa koulussa. Juutalaiset ja ei-juutalaiset elivät yhdessä rauhallisesti, kunnes Adolf Hitler nousi valtaan. Vuonna 1933 juutalaisväestö väheni paikkakunnalla noin 20 prosenttia. Kristalliyö ohitti Gailingenin. 10. marraskuuta 1938 synagoga tuhottiin. 22. lokakuuta 1940 yli 200 juutalaista vietiin heidän kodeistaan Ranskaan. Koulurakennus toimii nykyisin Bodenjärven alueen juutalaisten historiaa käsittelevänä museona.


title: Muggsy Bogues

text: Tyrone Curtis ”Muggsy” Bogues (s. 9. tammikuuta 1965 Baltimore, Maryland) on yhdysvaltalainen entinen koripalloilija.


title: Muggsy Bogues

text: Vain 160 senttimetriä pitkä Bogues on NBA:n historian lyhyin pelaaja. Pelipaikaltaan hän oli takamies.


title: Muggsy Bogues

text: Bogues pelasi NBA:ssa vuosina 1987–2001 Washington Bulletsin, Charlotte Hornetsin, Golden State Warriorsin ja Toronto Raptorsin riveissä. Yhdysvaltain maajoukkueessa hän voitti maailmanmestaruuden vuonna 1986.


title: Prang

text: Prang on khmeriläisessä ja thaimaalaisessa uskonnollisessa rakennustaiteessa esiintyvä tornimainen rakennelma, joka sijaitsee temppelin tai watin cellan yläpuolella. Prang on hindulaisen mytologian jumalten asuinpaikan Meru-vuoren vertauskuva.


title: Prang

text: Khmerien prang muistuttaa ulkomuodoltaan porrastettua kukkanuppua, jonka edessä on yleensä itään katsova eteishalli, mandapa. Cellassa, joka on pieni huone prangin uumenissa, oli hindulaisen jumalan, Shivan, Vishnun tai Brahman kuva. Suurissa temppeleissä, kuten Angkor Watissa, prangeja saattaa olla useita, joista yksi on muita hallitsevampi keskusprang.


title: Prang

text: Sukhothain ja Ayutthayan kuningaskunnissa prangista kehittyi suippo, maissintähkää muistuttava torni, jonka cellaan noustiin jyrkkiä portaita pitkin, eikä sen edustalla enää ollut varsinaista eteishallia. Siamilaisessa prangissa eteishallista oli enää jäljellä symmetrisesti prangin jokaiselle neljälle sivulle upotetut nissimäiset syvennykset, joissa saattoi olla Buddhan kuvapatsaita.


title: Prang

text: Khmeriläinen ja siamilainen prang eroavat rakennusmateriaaliltaan: khmeriläinen prang rakennettiin hiekkakivestä tai lateriitista, kun taas Thaimaassa käytetään tiiltä, joka verhotaan stukkokerroksella. Tunnetuimpia esimerkkejä siamilaisesta prangista on Wat Arunin Chao Phraya -jokea siluetillaan dominoiva torni Bangkokissa.


title: Royal Bank of Canada

text: Royal Bank of Canada () on Kanadan suurin pankki ja maan suurin yhtiö. Royal Bank of Canada on Kanadan arvokkain yritys markkina-arvolla mitattuna.


title: Royal Bank of Canada

text: Yhtiö käyttää RBC-brändiä kaikissa toiminnoissaan. Kanadassa sen pankit tunnetaan nimellä RBC Royal Bank of Canada ja sijoitustoimintajaosto on nimeltään RBC Capital Markets. Yhdysvalloissa toimivat pankit käyttävät RBC Bank -nimeä.


title: Royal Bank of Canada

text: Vuonna 1907 yhtiön pääkonttori siirrettiin Halifaxista Montrealiin. 1970-luvun loppupuolella kaikki päätöksenteko siirrettiin kuitenkin Royal Bank Plazassa sijaitsevaan Toronton toimistoon. Vuonna 2008 RBC sijoittui 55. sijalle Forbes Global 2000 -listalla. Elokuussa 2006 yhtiön markkina-arvo liikkui 63,7 miljardin Kanadan dollarin tienoilla.


title: Royal Bank of Canada

text: Vuonna 2007 RBC kasvoi suurimmaksi finanssialan yritykseksi Kanadassa sekä varallisuudella että markkina-arvolla mitattuna. Yhtiöllä on 1 524 toimipistettä Kanadassa ja paikallisia toimistoja 39:ssa maassa. Kaikkiaan RBC:lla on yli 15 miljoonaa asiakasta ja se työllistää maailmanlaajuisesti yli 70 000 henkilöä.RBC on saavuttanut johtavan aseman Karibian maissa. Yhtiö on tuottoisa ja hyvin tunnettu etenkin Karibian englanninkielisillä alueilla.


title: Luca Cigarini

text: Luca Cigarini (s. 20. kesäkuuta 1986 Montecchio Emilia, Italia) on italialainen jalkapalloilija. Hän pelaa italialaisseura Napolissa.


title: Luca Cigarini

text: Cigarini pelaa niin sanottuna keskikentän pohjan pelintekijänä. Hänet tunnetaan erityisesti pelinäkemyksestään ja syöttötaidostaan. Cigarinia pidetään yhtenä Italian lupaavimmista pelaajista. Pelityylinsä vuoksi häntä verrataan usein Andrea Pirloon.


title: Luca Cigarini

text: Cigarini on Parman kasvatti. Ammattilaisuransa hän aloitti pelaamalla lainassa Sambenedettesen riveissä vuosina 2004–2005. Vuosina 2005–2008 Cigarini edusti Parmaa. Atalantaan hän siirtyi vuonna 2008.


title: Luca Cigarini

text: Cigarini oli mukana Italian joukkueessa 2008 olympiaturnauksessa. Hän lukeutuu Italian alle 21-vuotiaiden maajoukkueen vakiopelaajiin.


title: Merisodankäynti Georgian sodassa

text: Merisodankäynti Etelä-Ossetian sodassa 2008 eli Venäjän Mustanmeren laivaston Georgian rannikon saarto, johon osallistuivat Krimin laivastotukikohdasta Sevastopolilta tulleet alukset: Venäjän Mustanmeren laivaston lippulaiva ohjusristeilijä Moskva, hävittäjä "Smetlivyi", ohjusvene "Miraž" ja miinanraivaaja "Turbinist".


title: Merisodankäynti Georgian sodassa

text: Toimittaja Arkadi Mamontovin julkaiseman yhteenvedon mukaan 10. elokuuta 2008 kello 18 oli Mustallamerellä lähestymässä kaksi maihinnousualusta, joissa oli 500 venäläistä sotilasta matkalla Abhasiaan varusteineen. Niitä saattoivat ohjusvene "Miraž" sekä toinen Venäjän laivaston alus. Kello 18:39 venäläiset havaitsevat viiden Georgian merivoimien aluksen lähestyvän, jolloin venäläisalus ampuu ohjuksen georgialaisalusten keskelle varoitukseksi. Georgialaisalukset kiihdyttävät nopeuttaan, jolloin "Miraž" ampuu meritorjuntaohjuksen osuen "Tbilisiin" 18:41:20. Etäisyyttä on noin 25 kilometriä.


title: Merisodankäynti Georgian sodassa

text: Myöhemmin neljästä muusta aluksesta yksi kiertää rantaan päin, mutta kääntyy jälleen kohti venäläisaluksia. "Miraž" ampuu toisen Osa-meritorjuntaohjuksen osuen georgialaisaluksen keulaan. Alus kääntyi poispäin ja kolme muuta myös kääntyivät pois.


title: Merisodankäynti Georgian sodassa

text: Ukrainan presidentti Viktor Juštšenko ilmoitti, etteivät Georgian merisaartoon lähteneet alukset voi palata enää Krimin laivastotukikohtaan. Ilmoitus tarkentui myöhemmin presidentin määräykseksi, että venäläisten on ilmoitettava 72 tuntia ennen alusten palaamista Krimin laivastotukikohtaan. Venäjän federaatio kiisti kiellon laillisuuden Venäjän ja Ukrainan sopimukseen kuulumattomana, ja Ukrainan pääministeri Julija Tymošenko epäili Viktor Juštšenkon määräyksen laillisuutta sopimusten perusteella. Tämän jälkeen heräsi epäilys siitä, että Julija Tymošenko olisi syyllistynyt maanpetokseen, mitä alettiin tutkia.


title: Merisodankäynti Georgian sodassa

text: Venäjä ei ottanut riskiä vastakkainasettelusta Ukrainan merivoimien kanssa vaan siirsi Georgian merisaartoon osallistuneet alukset Krimin laivastoaseman asemesta Novorossijskin laivastoasemalle.


title: Merisodankäynti Georgian sodassa

text: Ukrainan presidentin ja pääministerin vastakkainasettelun jälkeen Ukrainan pääministeri Julija Tymošenkon ryhmittymä teki perustuslaillisella enemmistöllä oppositiossa olevan Alueiden puolueen kanssa lakiesityksiä, jotka parlamentarisoisivat edelleen Ukrainan valtiosääntöä. Meidän Ukrainamme veti tukensa pois hallituskoalitiolta ja Ukrainan presidentti Viktor Juštšenko lupasi julkisessa puheessaan, että ellei pääministerin ryhmittymä 30 vuorokaudessa muodosta hallitusta opposition kanssa, järjestää presidentti ennenaikaiset korkeimman radan vaalit.


title: Merisodankäynti Georgian sodassa

text: Varsinaisten taistelujen jälkeen Venäjän asevoimien joukot valtasivat Potin laivastoaseman ja polttivat sekä upottivat joitain Georgian merivoimien ja niihin kuuluvian rannikkovartioston aluksia, tutkan sekä joitain muita laitteita. Tarkkoja tietoja tappioista ei ole.


title: Merisodankäynti Georgian sodassa

text: Venäjän Mustanmeren laivaston alukset, jotka olivat osallistuneet Georgian merisaartoon ja sen jälkeen siirtyneet Novorossijskin laivastoasemalle palasivat Krimin laivastoasemalle. Ukrainan merivoimien aluset eivät Venäjän Mustanmeren laivaston ilmoituksen mukaan yrittäneet estää laivojen paluuta.


title: Merisodankäynti Georgian sodassa

text: Yhdysvallat lähetti Mustallemerelle Arleigh Burke-luokan hävittäjän "USS McFaulin". Yhdysvaltain ilmoituksen mukaan jakamaan humanitaarista apua. Aluksen syväys oli kuitenkin ilmoituksen mukaan niin suuri, ettei sitä voitu ajaa Batumin satamaan.


title: Merisodankäynti Georgian sodassa

text: Alueella ovat myös Yhdysvaltain rannikkovartioston kutteri "Dallas", Puolan merivoimien Oliver Hazard Perry -luokan fregatti "ORP Generał Kazimierz Pułaskin", Saksan laivaston "FGS Lübeck" sekä Espanjan laivaston "SPS Almirante Juan de Borbón".. Lisäksi alueella on neljä Turkin merivoimien alusta.


title: Merisodankäynti Georgian sodassa

text: "USS McFaul" jakoi humanitaarista apua 55 tonnia. Venäjän federaation näkökulmasta NATO-maat ovat tuoneet Mustallemerelle sata Tomahawk-risteilyohjusta ja Harpoon-meritorjuntaohjusta. Venäjän federaatio lähetti ohjusristeilijä Moskvan Sevastopolista laivastoasemalta Novorossijskin laivastoasemalle ja kokeilemaan aseitaan.


title: Merisodankäynti Georgian sodassa

text: Yhdysvallat lähetti alueelle vielä 6. laivaston lippulaivan "USS Mount Whitneyn", joka toi Potin satamaan 17 tonnia humanitaarista apua. Sataman alue oli edelleen venäläisten joukkojen miehittämä. Venäjän mukaan pienten joukkojen tuominen kuljetusalusten asemesta sota-aluksilla kiristi alueen jännitystä.


title: Merisodankäynti Georgian sodassa

text: Montreux'n sopimus vuodelta 1936 säätelee sitä, miten suuri on korkeintaan Mustallemerelle tuotavien alusten kokonaisuppouma. Turkki rajoittaa alusten pääsyä Darnanelleilta. Käytännössä on olemassa myös aikarajoitus ulkoapäin tuleville aluksille, mikä on kolme viikkoa. Käytännössä tämä merkitsee, että NATO saattaa joutua vaihtamaan aluksensa kolmen viikon välein tilanteen pitkittyessä.


title: Matti Paloaro

text: Matti Kullervo Paloaro (14. joulukuuta 1942 – 21. elokuuta 2008) oli rikoskomisario, toimittaja ja kirjailija.


title: Matti Paloaro

text: Hän toimi yli 22 vuotta poliisin palveluksessa, viimeksi rikoskomisariona keskusrikospoliisissa. Paloaro työskenteli poliisiuran jälkeen toimittajana ja kirjailijana. Hän toimi Alibi-lehden päätoimittajana 1990-luvulla. Paloaro palveli myös upseerina YK-joukoissa.


title: Borj-e Milad

text: Borj-e Milad eli Miladin torni on Iranin korkein ja maailman neljänneksi korkein torni. Se sijaitsee Teheranissa ja on 435 metriä korkea.


title: Borj-e Milad

text: Borj-e Miladin edelle yltävät maailmassa CN Tower (Kanada), Ostankinon televisiotorni (Venäjä) ja Oriental Pearl Tower (Kiina).


title: Borj-e Milad

text: Borj-e Miladin rakennustyöt tulivat valmiiksi vuonna 2007.


title: Kingdom Centre

text: Kingdom Centre () on pilvenpiirtäjä Saudi-Arabian pääkaupungissa Riadissa. Rakennuksen korkeus on noin 302 metriä.


title: Kingdom Centre

text: Kingdom Centressä on muun muassa kauppakeskus, toimistoja, huoneistoja, viiden tähden hotelli ja ravintoloita. Pilvenpiirtäjä sai Emporis Skyscraper Awardin 2002.


title: Kingdom Centre

text: Kingdom Centre sisältää maailman korkeimman moskeijan. Pilvenpiirtäjän omistaa tunnettu liikemies, prinssi Al-Walid ibn Talal.


title: Shōko Aida

text: Shōko Aida (; s. 23. helmikuuta 1970) on japanilainen laulaja ja näyttelijä. Hän tuli alun perin tunnetuksi popyhtye Winkistä, jossa hän vaikutti vuosina 1988–1996 yhdessä Sachiko Suzukin kanssa. Wink teki versionsa muun muassa The Rubettesin "Sugar Baby Lovesta". Muita hittejä oli "Samishii Nettaigyo".


title: Shōko Aida

text: Shōko Aida aloitti Winkin ajan jälkeen soolouran. Hän on näyttelijänä esiintynyt muun muassa Shunji Iwain elokuvassa "Hana to Arisu" (2004).


title: Anne Suzuki

text: Anne Suzuki (, s. 27. huhtikuuta 1987 Tokio, Japani) on japanilainen näyttelijä. Hän aloitti uransa lapsena ja voitti vuonna 2003 Japanin akatemian palkinnon roolista elokuvassa "Ritana" (2002).Suzuki on tulkinnut rooleja myös televisiossa ja näytelmissä.


title: Kymmenen käskyä (vuoden 1956 elokuva)

text: Kymmenen käskyä () on vuonna 1956 ensi-iltansa saanut elokuva, joka perustuu Raamatun kertomukseen kymmenestä käskystä ja Mooseksesta, adoptoidusta Egyptin prinssistä, joka oppii todelliset heprealaiset juurensa sekä asemansa kansansa vapauttajana. Elokuvan ohjasi ja tuotti Cecil B. DeMille. Pääosaa, Moosesta, näytteli Charlton Heston. Sivupääosassa oli Yul Brynner Mooseksen adoptioveljenä ja faaraona, Ramses II:na.


title: Kymmenen käskyä (vuoden 1956 elokuva)

text: "Kymmenen käskyä" on osittain uudelleenohjaus DeMillenin samannimisestä vuoden 1923 mykkäelokuvasta. Osa näyttelijöistä ja muusta vuoden 1956 tiimistä työskenteli myös alkuperäisessä versiossa.


title: Kymmenen käskyä (vuoden 1956 elokuva)

text: "Kymmenen käskyä" on kaikkien aikojen viidenneksi tuottoisin elokuva 927 480 000 dollarilla. Uskonnollisten elokuvien suurituottoisimman tittelin ilman inflaatiokorjausta se säilytti aina vuoteen 2004 asti, jolloin "The Passion of the Christ" ohitti sen.


title: Kymmenen käskyä (vuoden 1956 elokuva)

text: Elokuva valittiin vuonna 1999 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Kymmenen käskyä" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Kymmenen käskyä (vuoden 1956 elokuva)

text: Elokuva käsittää Mooseksen koko elämän. Heprealainen kansa oli orjuudessa faaraon valtakunnassa.


title: Kymmenen käskyä (vuoden 1956 elokuva)

text: Alussa, heti Mooseksen syntymän jälkeen, Ramses I määräsi, että kaikki vastasyntyneet heprealaiset poikalapset tuli surmata, jotta estettäisiin profetia, jonka mukaan heprealaisten keskuuteen oli syntyvä kansan vapauttaja. Mooseksen äiti, Jookebed kätkee Mooseksen koriin ja asettaa tämän ajelehtimaan virtaan siinä toivossa, että lapsi jäisi henkiin ja pääsisi pakoon murhaajia. Äiti rukoilee tätä asiaa myös Jumalalta. Mooseksen etenemistä Niilin virrassa jäi tarkkailemaan hänen siskonsa Mirjam. Bitjan , Faaraon tytär löytää korin Niilistä muiden naisten kanssa. Hän käskee heidän poistua, jonka jälkeen hän näyttää palvelija Memnetille lasta. Memnet varoittaa Bitjania että korin kangas on peräisin leeviläisiltä, että lapsi oli karkumatkalla tämän isänsä antamaa käskyä surmauttaa vastasyntyneet. Siitä huolimatta Bitjan julistaa vauvan omaksi pojakseen, ja muistelee kuinka pyramidit olivat pölyssä, jolloin hän antoi lapselle nimen Mooses, koska hän oli vetänyt tämän vedestä. Huolimatta Memnetin huolestuneisuudesta palvella heprealaisen orjan poikaa, Bitjan käskee hänet palvelemaan Moosesta ja vannomaan asian salassapitoa kuoleman tuomion uhalla. Memnet piilottaa heprealaisen vaatteenkappaleen omien vaatteidensa sisälle. Niin Mooses varttui Egyptin hovissa, oppien hovin tavat, lukutaidon, ratsastamisen sekä itsepuolustuksen.


title: Kymmenen käskyä (vuoden 1956 elokuva)

text: Nuorena kenraalina Mooses on taisteluissaan voittoisa nubialaisia vastaan antiikin Etiopiassa. Taistelussa hän päästää vangitut ibisekset vapaiksi, jotta hekin voisivat taistella (historioitsija Josephusta mukaillen). Tämä tekee myöhemmin vaikutuksen Seti I:een, joka oli mieluummin halukkaampi liittolaisuuteen valloitettujen etiopialaisten kanssa kuin alistamaan heitä. Mooses saa tämän jälkeen tehtäväkseen rakentaa aarre kaupungin Setin Heb sed -juhlaa varten, jonka Ramses oli epäonnistunut rakentamaan. (mahdollisesti raamatullinen kaupunki Piitom ja Ramseksen Avaris). Sillä välin Mooses ja Nefertari ovat syvästi rakastuneita, hän on "kruunun prinsessa", jonka miehestä tulee seuraava Faarao. Ramses tahtoo hänet itselleen, ei rakkaudesta vaan kruunun tähden, mutta Nefertari vihaa tätä.


title: Kymmenen käskyä (vuoden 1956 elokuva)

text: Juuri, kun Mooseksella on työ hallussaan, hän joutuu pelastamaan vanhan naisen puristumasta rakenteiden väliin. Mooses ei tiennyt, että nainen jonka hän pelasti oli hänen oma äitinsä Jookebed. Mooses kertoi egyptiläiselle rakennusmestarille, Bakalle: "Veri tekee laastista kehnoa" ja kysyi: "Oletko sinä rakennusmestari vai teurastajamestari?". Mooses vapauttaa Joosuan, kivenhalkaisijan, joka oli neuvonut egyptiläistä kuolemanrangaistuksen uhalla, yrittääkseen pelastaa Jookebedin, mitä Joosua ei tiennyt. Mooses oli liikuttunut Joosuan rohkeudesta ja sanoista, jolloin hän alkoi tiedustella häneltä monia asioita orjien orjien kohtelusta ja oloista. Mooses kysyy Joosualta tämän Jumalasta, johon Joosua julistaa uskonsa olevan vahva, mutta mainitsee, että hänen Jumalansa nimi on tuntematon.


title: Kymmenen käskyä (vuoden 1956 elokuva)

text: Näitä muutoksia Ramses käyttää todisteinaan, että Mooses on suunnitellut kapinaa orjien suosiossa ja osoittaa, että orjat ovat kutsuneet Moosesta profetian vapauttajaksi. Kun Seti kohtaa Mooseksen, Mooses perustelee orjien olojen parantamista työn tehokkuuden ja laadun parantamiseksi, tekemällä heistä vahvempia ja iloisempia. Mooses todistaa kantansa niin vaikuttavalla työskentelyllä, että Seti tulee vakuuttuneeksi, että Ramses väärin perustein syytti tämän veljeä. Seti lupaa Moosekselle tunnustusta uudesta kaupungista. Sillä välin Ramses on saanut isältään tehtäväkseen selvittää, onko todella olemassa sopivaa heprealaista, joka sopisi kuvaukseen kansan vapauttajasta, mutta Ramses ei löydä sellaista.


title: Kymmenen käskyä (vuoden 1956 elokuva)

text: Nefertari iloissaan suunnittelee jo häitä, jolloin Memnet ilmoittaa, että prinssi Mooses ei olekaan prinssi, vaan heprealaisen orjan poika. Nefertari on raivoissaan syytöksistä, mutta samaan aikaan Memnet vetää salatun heprealaisen vaatekappaleen esille ja sanoo sen olleen poikalapsen korissa Niilissä. Memnet kertoo, kuinka Mirjan seurasi koria ja kuinka Jookebed rinnalla ruokki Moosesta, jolloin hän vihdoin ymmärsi, että tämä oli Mooseksen todellinen äiti. Raivoissaan Nefertari surmaa palvelijansa Memnetin työntämällä tämän alas parvekkeelta.


title: Kymmenen käskyä (vuoden 1956 elokuva)

text: Mooses oppii tästä, jolloin Bitjan kysyy Moosekselta, muistiko Mooses, kuinka hän tämän rakkaudella kasvatti. Mooses vakuuttaa lähtiessään äitipuolelle rakastavansa tätä aina, vaikka mitä kävisi. Niin Mooses meni oikean äitinsä luokse. Vaatteen pala todisti Mooseksen kuuluvan leeviläisiin ja hän esittäytyi nyt siskolleen Mirjamille ja veljelleen Aaronille. Hän julisti, että ei hävennyt oliko hän egyptiläinen tai heprealainen vaan olisi siltikin Mooses. Kuitenkin hän työskenteli orjana oppiakseen heidän vaikeuksistaan. Mooses pelastaa Joosuan Bakan ruoskinnalta, tappamalla Bakan hän estää Bakaa tappamasta Joosuaa. Daatan, kiero ja kunnianhimoinen heprealainen, joka on määrätty auttamaan Ramsesta löytämään heprealaisten vapauttajan. Mooses tunnustaa Joosualle, että hän itse on heprealainen, jolloin Joosua julistaa Mooseksen kansansa vapauttajaksi, mutta Mooses kieltää tämän, jolloin Daatanilla on kaikki todisteet mitä hän tarvitsee. Paljastessaan tietonsa Ramsekselle Daatan alkaa tinkiä Bakan taloa, Goshen kuvernöörin virkaa ja Joosuan Lilian omistusoikeutta itselleen.


title: Kymmenen käskyä (vuoden 1956 elokuva)

text: Mooses pidätetään ja tuodaan kahleissa Setin eteen, joka anelee tätä sanomaan, ettei ole vapauttaja. Mooses tekee niin, mutta toteaa, että vapauttaisi orjat, jos vain pystyisi siihen. Bitjan tunnustaa veljelleen, että hän otti Mooseksen Niilin virrasta tietäen että kangas, joka oli korissa, oli heprealaisen. Lyhyessä, hurmoksellisessa puheessa Mooses sanoo, että "On pahuutta orjuuttaa ihmisiä eri heimon ja uskon tähden. Jos on olemassa Jumala, niin ei Hän olisi tarkoittanut ihmisen elämän olevan tällaista!" Seti loukkaantui syvästi näistä puheista, koska oli itse sanonut rakastavansa Moosesta kuin omaa poikaansa, enemmän kuin oikeata omaa poikaansa Ramsesta. Niinpä Seti antoi määräyksen poistattaa Mooseksen nimen kaikista luetteloistaan, patsaistaan ja rakennuksistaan, sekä kielsi kansaa ainiaaksi puhumasta Mooseksesta koko valtakunnassaan. Samaan aikaan Seti julisti Ramseksen seuraavaksi faaraoksi. Nefertari kruununprinsessana oli velvollinen naimaan ylimielisen prinssin hänen suureksi pettymyksekseen.


title: Kymmenen käskyä (vuoden 1956 elokuva)

text: Mooses matkaa läpi autiomaan ja melkein kuolee nälkään ja janoon. Hän saapuu kaivolle Midianin maassa. Juomisen jälkeen hän lepää palmupuun alla. Siskokset tulivat juottamaan lampaitaan kaivolle. Röyhkeät amalekilaiset ilmaantuvat paikalle työntäen siskokset sivuun kaivolta, etuillakseen, jolloin Mooses heräsi. Kuin tyhjästä ilmestyen Mooses vaatii amalekilaisia odottamaan omaa vuoroaan kaivolla. Niinpä Mooses löytää kodin Midianista, siskosten isän, Jetron, beduiinišeikin luota. Jetro paljastaa olevansa "Hänen seuraajansa, jolla ei ole nimeä", jonka Mooses tunnistaa Aabrahamin Jumalaksi. Jetro selvittää, että he ovat Ismaelin, Aabrahamin esikoisen jälkeläisiä. Myöhemmin Mooses tekee Jetroon ja muihin šeikkeihin vaikutuksen, niin Jetro suosittelee yhtä tytärtään Moosekselle vaimoksi. Mooses valitsee vanhimman siskon, jota kutsuttiin Sipporaksi elokuvassa kreikkalaisen nimen mukaan.


title: Kymmenen käskyä (vuoden 1956 elokuva)

text: Egyptissä Seti kuolee sydänsuruissaan, Mooseksen nimi huulillaan, ja Ramses seuraa häntä faaraona, Ramses II:na, ottaen kuningattarekseen Nefertarin. Kaitsiessaan lampaita erämaassa Mooses löytää Joosuan, joka on paennut orjuutta kaivoksilta. Mooses näkee palavan pensaan Siinain vuorella. Mooses kiipeää ylös tutkiakseen tilannetta, jolloin Jumala sanoo: "Paikka, jossa seisot on Pyhää maata" , jolloin Mooses/Musa riisuu jalkineensa ja kumartuu. Hän kuulee Jumalan äänen, jolloin Jumala nimeää itsensä "Minä olen se, joka minä olen". Jumala käskee Moosesta palaamaan Egyptiin ja vapauttamaan Hänen valitun kansansa...


title: Kymmenen käskyä (vuoden 1956 elokuva)

text: Faaraon hovissa Mooses tulee Ramseksen eteen voittaakseen orjien vapauden, muuttaessaan sauvansa käärmeeksi , joka syö hovin muut käärmeet. Faarao käskee orjien jatkaa kivien rakentamista kuolemanrangaistuksen uhalla. Heprealaiset varautuivat kivittämään Mooseksen vihassaan, mutta Nefertari pelastaa hänet joutumasta heprealaisten kivittämäksi. Nefertarin yrittäessä jatkaa suhdetta Mooseksen kanssa Mooses muistuttaa tätä, ei ainoastaan tehtävästä, jonka hän oli Jumalalta saanut, vaan myös hänen avioliitostaan. Mooseksen jatkaessa Faaraon haastamista kansansa vapauttamiseksi Egyptiä kohtaavat erilaiset koetukset ja vitsaukset. Näemme, kuinka vesi muuttuu vereksi, mutta Faarao saa hoviltaan luonnollisen selityksen, että toisella puolella vuoria Niilissä on sekoittunut punaista mutaa veteen. Mutta tämä ei kuitenkaan selitä sitä, mitä elokuvassa näytettiin: kun Aaron löi Mooseksen sauvalla veteen, alkoi vesi muuttua siitä kohden punaiseksi leviten kaikkialle. Myös säilötty vesi muuttui kaadettaessa punaiseksi. Ramses julisti, että ei ole yllättävää, että kalat kuolevat, sammakot lähtevät vedestä ja hyönteiset levittävät tauteja. Mooses profetoi vitsauksen, että seuraavaksi tulisi kuumia liekkejä maan uumenista, minkä jälkeen sataisi rakeita ja tulisi pimeys, joka kestäisi kolme päivää. Mooses myös varoitti, että seuraava vitsaus tulisi hänen omilta huuliltaan.


title: Kymmenen käskyä (vuoden 1956 elokuva)

text: Vihastuneena vitsauksista Mooses jatkaa vaatimuksiaan kansansa vapauttamiseksi, vaikka hänen kenraalinsa ja neuvonantajansa kehottivat antautumaan. Ramses määrää kaikki vastasyntyneet heprealaiset surmattavaksi, mutta niin kuin Mooses oli aikaisemmin puhunut, tämäkin koitui takaiskuksi. Nefertari varoittaa Sipporaa pakenemaan Gersomin kanssa ohi kulkevan karavaanin mukana, mutta Mooses pahoittee tälle, että se on hänen oma poikansa, joka tulee kuolemaan, eikä hän voi pelastaa tätä. Aamuyön tunteina Kuoleman enkeli hiipii Egyptin kujilla hehkuvassa vihreässä sumun hohteessa tappaen kaikki vastasyntyneet egyptiläiset, mukaan lukien aikuisen Faaraon ylimmän kenraalin sekä hänen oman poikansa. Sillä välin Bitjan on irrottautunut Mooseksesta.


title: Kymmenen käskyä (vuoden 1956 elokuva)

text: Murtuneena ja lyötynä Faarao käskee Moosesta ottamaan: "sinun kansasi, sinun laumasi, sinun Jumalasi" ja mene. Myös Daatan käsketään ulos Egyptistä, kun egyptiläiset vartiat näkevät uhratun lampaan verta hänen ovensa karmeissa. Tästä alkaa heprealaisten exodus eli matka Egyptistä erämaahan.


title: Kymmenen käskyä (vuoden 1956 elokuva)

text: Nefertari suuttuu myöhemmin Moosekselle ja Faarao aseistaa itsensä sekä kokoaa armeijan ottaakseen kiinni entiset orjat Punaisen meren rannalta. Meren rannalla Mooses nuhtelee pelokasta kansaa, joka näkee Faaraon armeijan lähestyvän ja sanoo kansalleen: "Kymmenen kertaa te olette nähneet Herran ihmeen, ja vieläkään teillä ei ole uskoa Häneen! Älää peljätkö, pysykää aloillanne ja nähkää Herran pelastus". Tulipylvään pidellessään asemiaan, Faaraon joukot pystyivät vain katsomaan, kun Mooses jakoi vedet sanoessaan: "Katsokaa Hänen voimallista kättään". Veden jako valmisti pakotien kansalle läpi meren. Armeija lähti hurjaan takaa-ajoon. Heprealaiset ehtivät viime tingassa vastarannalle todistamaan, kun Jumala sulki vedet Egyptin armeijan päälle, hukuttaen jokaisen sotilaan ja ratsun. Ramses katsoi toivottomana eikä voinut tehdä muuta kuin palata Nefertarin luokse ja tunnustaa hänelle, että "Hänen jumalansa on Jumala".


title: Kymmenen käskyä (vuoden 1956 elokuva)

text: Heprealaiset leiriytivät Siinain vuoren juurelle odottamaan Mooseksen käymistä vuorella. Kun Mooseksen tulo takaisin myöhästyi, heprealaiset menettivät uskonsa ja turvautuivat pahaan Daataniin. Daatan ehdotti kultaisen vasikan rakentamista esikuvaksi, ennen kuin he palaisivat takaisin Egyptiin, toivoen, että he voittaisivat Ramseksen anteeksiannon puolelleen. Myös Aaron pakotettiin mukaan epäjumalan palvelukseen sekä ohjeistettiin Liliaa uhraamaan tälle. Kansa lankesi synteihin ja viettelyksiin. Niinpä Sippora, kertoi kansalle, että Mooses oli mennyt vastaanottamaan Jumalalta kymmentä käskyä, Jumalan lakia. Mutta kansa torjui ehdotuksen pyhittäytymästä ja synnistä jättäytymästä Daatanin puheiden seurauksena. Sillä välin vuoren huipulla Mooses todisti Jumalan luomia kivitauluja, joihin oli kirjoitettu Kymmenen käskyä. Kun hän viimein saapui alas vuorelta, Mooses piti käsissään lain tauluja vihoissaan, kun näki, mitä syntejä kansa oli sillä välin tehnyt. Epäjumala, kultainen vasikka räjähtää elokuvassa (Myös Koraanin mukaan), jolloin sen palvojat kuolivat samassa räjähdyksessä. Maahan syntyy palava kuilu, joka nieli kaikki, jotka eivät liittyneet Mooseksen puolelle. Tämän jälkeen heprealaiset viettävät erämaassa 40 vuotta pakkosiirtolaisuudessa. Viimein heprealaiset saapuvat Luvattuun maahan, Israeliin. Vanha Mooses näkee Luvatun maan ja osoittaa Joosuan johtamaan kansaa sekä jää itse vuorelle erämaahan.


title: Kymmenen käskyä (vuoden 1956 elokuva)

text: DeMillellä oli aikasempaa kokemusta uskonnollisista töistä. Vuoden 1927 "Kuninkaiden Kuningas" () kertoi Jeesuksesta. Vuoden 1932 draamaelova "Ristin merkki" () kertoi kristittyjen vainon ajasta sekä siihen liittyvästä rakkaustarinasta. Raamatun Simsonista ja Delilasta hän ohjasi elokuvan "Simson ja Delila" () vuonna 1949, ennen Kymmentä käskyä.


title: Kymmenen käskyä (vuoden 1956 elokuva)

text: Elokuvakäsikirjoitus oli useamman kirjailijan luomus. Sitä johti romaanikirjailija J. H. Ingraham, kirjalla "Pillar of Fire" ja A. E. Southon, kirjalla "On Eagle's Wings". Käsikirjoitukseen osallistuis myös Dorothy Clarke Wilson, kirjalla "Prince of Egypt", Aeneas MacKenzie, Jesse Lasky, Jr., Jack Gariss ja Fredric M. Frank osaltaan myös myötävaikuttivat kolmen kirjan syntyyn.


title: Kymmenen käskyä (vuoden 1956 elokuva)

text: Dvd:n kommentaarissa Katherine Orrison kertoo historiallisesta tutkimuksesta, jota DeMille ja hänen apulaisensa tekivät elokuvan aikana. Orrison toteaa, että monet yksityiskohdat Mooseksen elämästä, joita ei ole Raamatussa, mainitaan Koraanissa, jota joissakin kohdissa oli käytetty lähteenä.


title: Kymmenen käskyä (vuoden 1956 elokuva)

text: Charlton Hestonin vastasyntynyt poika Fraser näyttäytyy Mooses-lapsena elokuvassa. Orrisonin mukaan DeMille tarkoituksella ajoitti elokuvan kuvaukset aikaan, jolloin Fraser Heston oli noin kolmen kuukauden ikäinen. Orrison kirjoitti myöhemmin kirjan "Written in Stone: Making Cecil B. DeMille's Epic, The Ten Commandments".


title: Kymmenen käskyä (vuoden 1956 elokuva)

text: Asetelmia, pukuja ja lavastuksia oli ostettu ja uudelleenkäytettiin elokuvasta "Sinuhe, egyptiläinen". Tapahtumat Sinuhesta sijoittuvat vain 70 vuotta aikaisemmaksi kuin Ramses II:n valtakausi. DeMille myös tahtoi pitää samoja näyttelijöitä Kymmenessä käskyssä, joita oli käytetty Sinuhessakin. Tanssijoiden koreografia ja puvut pohjautuivat haudasta löydettyihin maalauksiin Grand Vizeri Mehun 6. valtakauden ajalta.


title: Kymmenen käskyä (vuoden 1956 elokuva)

text: Kymmenen käskyä jäi Cecil DeMillen viimeiseksi elokuvaohjaukseksi. DeMille sai kuvausten aikana sydänkohtauksen, mutta palasi muutaman päivän sairausloman jälkeen kuvaamaan elokuvan loppuun – vastoin lääkärin määräystä. Häntä oli pyydetty myös tekemään oma uudelleenohjaus "The Buccaneer" -elokuvaan, mutta hänen viimeinen sairastumisensa pakotti hänet väistymään ohjaajan roolistaan, johon myös hänen vävynsä, Anthony Quinn kehotti. Hän myös suunnitteli elokuvaa partioliikkeen perustajan Robert Baden-Powellin elämästä David Nivenin kanssa, mutta tätä projektia ei koskaan toteutettu.


title: Kymmenen käskyä (vuoden 1956 elokuva)

text:
Elokuvan julkaisi Paramount Pictures -yhtiö VistaVision-tekniikalla 5. lokakuuta 1956.
Elokuvan roolisuoritukset ja puvut sijoittuvat Seti I ja Ramses II valtakausille.


title: Kymmenen käskyä (vuoden 1956 elokuva)

text: Muita tunnettuja elokuvan tuhansien näyttelijöiden joukosta olivat Herb Alpert heprealaisena rumpalina, Carl ”Alfalfa” Switzer orjana, Michael Ansara uskollisena egyptiläisenä, Robert Vaughn heprealaisena miekkataistelijana, Clint Walker Sardinian kapteenina ja DeMille itse elokuvan kertojana.


title: Kymmenen käskyä (vuoden 1956 elokuva)

text: Vuonna 1957 elokuva sai parhaiden erikoistehosteiden Oscar-palkinnon ja oli ehdolla myös kuuden muun Oscar-palkinnon saajaksi. Vuonna 1960 se sai "Fotogramas de Plata" -palkinnon parhaimmast ulkomaalaistesta näyttelijästä.


title: Kymmenen käskyä (vuoden 1956 elokuva)

text: Vuonna 1999 "Kymmenen käskyä" valittiin säilytettäväksi Yhdysvaltain kongressin kirjaston National Film Registryssä. Kesäkuussa 2008 Yhdysvaltain elokuvainstituutti julkaisi sen "Ten top Ten"—parhaimmat kymmenen filmiä, kymmenen klassisimman elokuvan sarjassa. Äänestykseen osallistui yli 1 500 ihmistä luovasta työryhmästä. "Kymmenen käskyä" oli hyväksytty myös kymmenen parhaan elokuvan joukkoon eeposelokuvien sarjassa.


title: Sundiata Keïta

text: Sundiata Keïta oli 1200-luvulla elänyt Malin kuningaskunnan perustaja. Hän hallitsi perimätiedon mukaan vuodesta 1235 vuoteen 1255 (toisen tiedon mukaan hänen hallituskautensa kesti 25 vuotta).


title: Sundiata Keïta

text: Sundiata Keitan kerrotaan olleen hovista karkotettu kuninkaanpoika, joka aikuistuttuaan palasi kotikaupunkiinsa ja vapautti kansan "susu"-heimon alaisuudesta. Hän liitti valtakuntaansa ne alueet, jotka olivat tukeneet häntä kapinassa susuja vastaan. Hän antoi entisille sotilailleen viljelysmaata, minkä ansiosta viljelyala kasvoi. Mali tuotti siitä alkaen suuria määriä viljaa, puuvillaa ja maapähkinöitä.


title: Sundiata Keïta

text: Sundiata Keitaa koskevat tiedot ovat säilyneet lähinnä griottien levittämänä suullisena perimätietona. Hänen kerrotaan hukkuneen jokea ylittäessään. Hänen ensimmäinen seuraajansa Malin kuninkaana (mansa) oli Wali Keita. Hänelle oli oletettavasti sukua myös 1300-luvulla hallinnut kuuluisa Mansa Musa, joka oman kertomuksensa mukaan polveutui Keïtan veljestä.


title: Need for Speed: Undercover

text: Need for Speed: Undercover on EA Black Boxin kehittämä ja Electronic Artsin julkaisema "Need for Speed" -pelisarjaan kuuluva ajopeli. Peli julkaistiin usealle alustalle vuonna 2008.


title: Need for Speed: Undercover

text: "Need for Speed: Undercoverin" tapahtumapaikat sijoittuvat kuvitteelliseen Tri City Bay -osavaltioon, jossa on neljä kaupunkia: suurkaupunki Palm Harbor, teollisuuskaupungit Port Crescent ja Sunset Hills sekä vuoristoinen Gold Coast Mountains. Gold Coast ei ole saatavilla pelin PlayStation 2 -versiossa.


title: Need for Speed: Undercover

text: Pelisarjan edellisiin osiin verrattuna "Undercoverissa" on huomattavasti enemmän moottoriteitä. Tiet ovat kuvitteellisia osia yhdysvaltalaisesta Interstate-moottoritieverkostosta. Osavaltiossa on yli 160 kilometriä tietä. Pelimaailmassa on vaaranpaikkoja, jotka voivat sortua kun niitä päin ajetaan. Ansat saattavat sortuneena kuitenkin rikkoa poliisiautoja ja näin hidastaa takaa-ajoa. Vaaroja ovat esimerkiksi rakennustelineet, rakenteilla olevat sillat ja korkeajännitelinjat.


title: Need for Speed: Undercover

text: Pelissä on uusina kisamuotoina ”moottoritiekaksintaistelu”, ”keikka” ja ”outrun”. Kaksintaistelussa täytyy karistaa vastustaja 300 metrin päähän. Keikoissa muun muassa varastetaan autoja, ajetaan kilpaa ja tuhotaan vihollisia. Keikoista voi rahan lisäksi toisinaan voittaa uuden auton. Outrunissa pelaajan pitää pysyä vastustajan edellä, kunnes aika loppuu. Kiihdytys- ja driftauskisat on jätetty pois.


title: Need for Speed: Undercover

text: "Cooldown", joka ilmestyy pelaajan onnistuessa eksyttämään poliisit, on myös mukana pelissä. Edeltäjistään poiketen poliisien tyyppi ei riipu "Heat levelistä", vaan pelin läpäisyasteesta. Poliisit pystyttävät tiesulkuja ja piikkimattoja. Auton ulkoasun muokkaaminen saattaa hämätä poliiseja. Kun poliisi saa pelaajan kiinni, joutuu tämä maksamaan sakot ja auto saa yhden rastin. Kun autolle on kertynyt kolme rastia, poliisit lunastavat sen. Jos pelaajalla ei ole varaa maksaa sakkoja, auto lunastetaan heti.


title: Need for Speed: Undercover

text:
Autojen virittäminen ja kustomointi on samanlainen kuin "issä". "Undercoverissa" on kuitenkin mukana myös "ista" tutut Autosculpt-osat. Osia ovat muun muassa korisarjat, vanteet ja spoilerit. Osia voi muokata "ProStreetistä" tutun Autosculpt-työkalun avulla. Pelissä on uusi väripaletti, ja mattamaalia on paranneltu.
Autoihin voi ostaa erilaisia teippauksia sekä uusia osia kuten moottorin osia, ilokaasua, jarruja ja renkaita. Jos pelaaja ei halua päivittää kaikkia osia, hän voi ostaa valmiita virityspaketteja.


title: Need for Speed: Undercover

text: Autot jaetaan valmistusmaan mukaan eri tyyppeihin sekä suorituskyvyn perusteella luokkiin. Luokat ovat Tier 4, Tier 3, Tier 2 ja Tier 1. Tier 1 -autot ovat useimmiten superautoja. Autoja on neljää eri tyyppiä. Amerikkalaiset, eurooppalaiset, japanilaiset ja keikoista palkintona saatavat Pink Slips -autot. Pink Slips -autoja voi myös kustomoida haluamansa mukaan, mutta jos auton myy, siitä ei saa rahaa. Jos auton menettää, sen voi kopioida ilmaiseksi itselleen. Normaalia autoa myytäessä saa puolet auton ja viritysosien arvosta.


title: Need for Speed: Undercover

text: "Need for Speed: Undercover" sai keskinkertaisen vastaanoton. GameRankings ja Metacritic antoivat Xbox 360 -versiolle pisteet 64.58 % ja 64/100, PlayStation 3 -versiolle 62.66 % ja 59/100, Windows-versiolle 61.70 % ja 65/100, Nintendo DS -versiolle 58.20% ja 59/100, PlayStation 2 -versiolle 58.00 %, Wii-versiolle 53.92 % ja 54/100, ja PlayStation Portable -versiolle pisteet 50.50 % and 52/100. Kritiikkiä tuli muun muassa helposta vaikeustasosta, toistosta ja huonosta rakennehuollosta. Yksi arvioija vertaili peliä Rockstar Gamesin "" ja Electronic Artsin "Burnout Paradise" -peleihin.


title: Celia Weston

text: Celia Weston (s. 14. joulukuuta 1951 Spartanburg, Etelä-Carolina) on yhdysvaltalainen näyttelijä. Hän esiintyi 1980-luvun alussa Jolene Hunnicuttin roolissa televisiosarjassa "Alice".


title: Celia Weston

text: Myöhemmin Weston on niittänyt mainetta elokuvaosillaan. Elokuvien joukossa ovat "Pieni mies Tate" (1991), "Kuolemaantuomittu" (1995), "Lumi peittää setripuut" (1999), "Soitellaan" (2000), "Satimessa" (2001), "Kaukana taivaasta" (2002), "Kuinka hukata kundi 10 päivässä" (2003), "The Village" (2004), "Junebug" (2005) ja "Invasion – tunkeutujat" (2007).


title: Celia Weston

text: Broadway-teatterinäyttelijänä Weston sai vuonna 1997 Tony-ehdokkuuden.


title: Bustrofedon

text: Bustrofedon () on muinaisissa kreikkalaisissa ja roomalaisissa piirtokirjoituksissa käytetty kirjoitustapa, jossa kirjoitussuunta vaihtuu joka toisella rivillä. Samalla takaperin kirjoitettujen tekstirivien kirjaimet kääntyvät peilikuvikseen.


title: Bustrofedon

text: Bustrofedonin nimi tulee muinaiskreikan sanoista , 'härkä', ja , 'kääntää'. Nimi on peräisin siitä, että kirjoitustapa jäljittelee kyntöauraa vetävän härän edestakaista liikettä pellolla.


title: Boubacar Traoré

text: Boubacar Traoré (s. 1942 Kayes) on malilainen maailmanmusiikin esittäjä. Hän sai perehdytystä kitaransoittoon ulkomailla musiikkia opiskelleelta veljeltään. Hän nousi maansa itsenäistymisen aikoihin 1960-luvulla julkisuuteen lauluillaan, joissa usein kuuluivat länsimaisen bluesin vaikutteet.


title: Boubacar Traoré

text: 1970-luvulla Traorén aiemmin valtava suosio alkoi hiipua, mutta 1980-luvun lopulla hänet löydettiin uudelleen, ja siitä pitäen hän on saavuttanut laajaa menestystä kansainvälisellä urallaan. Vuonna 1989 vaimonsa kuoleman jälkeen Traoré lähti Ranskaan.


title: Boubacar Traoré

text: Myös "Kar Kar" -nimellä kutsuttu Boubacar Traoré on esiintynyt Suomessakin Etnosoi!-tapahtumassa.


title: Ѳ

text: Ѳ (ѳ) eli fita on varhaiskyrilliseen kirjaimistoon kuuluva kirjain, joka pohjautuu kreikan theeta-kirjaimesta, joka vastasi kyrillisen kirjaimiston F-kirjainta, joka myöhemmin korvattiin Ф-merkillä.


title: John Swasey

text: John Swasey on yhdysvaltalainen ääninäyttelijä, joka on tehnyt urallaan yli 160 dubbausroolia englanniksi animeen. Hänen ensimmäinen pääroolinsa oli animesarjassa "A.D. Police" vuonna 2001. Swasey oli myös kersantti Hauserin äänenä elokuvassa Halo Legends.


title: Lospalos

text: Lospalos on kaupunki Itä-Timorissa 248 kilometriä maan pääkaupungista Dilistä itään. Kaupungin asukasluku on noin 17 613 (vuonna 2010) ja se on Lautémin piirikunnan pääkaupunki.


title: Lospalos

text: Kaupungin nimi kirjoitetaan usein väärin "Los Palos", aivan kuin se olisi espanjaa. Tosiasiassa nimi on peräisin paikallisen papuakielen fatalukun sanasta "Lohoasupala". Nykyään fatalukun puhujat käyttävät kuitenkin nimeä "Lospalos".


title: He Kexin

text: He Kexin (, s. 1. tammikuuta 1992 Peking) on kiinalainen telinevoimistelija, olympiavoittaja ja maailmanmestari. Hän on erikoistunut eritasonojapuille.


title: He Kexin

text: He voitti olympiakultaa eritasonojapuilta ja joukkuekilpailusta Pekingissä 2008. Nojapuufinaali oli äärimmäisen tasainen. He sai amerikkalaisen Nastia Liukinin kanssa samat pisteet, 16,725, mutta kiinalainen julistettiin voittajaksi parempien avaussuorituksen pisteiden perusteella. Aikaisemmin samana vuonna He oli voittanut nojapuilla kaksi maailmancupin kilpailua. Kiinan mestaruuden hän on voittanut eritasonojapuilla ainakin vuosina 2007 ja 2008. Vuoden 2009 MM-kilpailuissa He voitti kultaa eritasonojapuilla ylivoimaisesti: hopeamitalisti Kōko Tsurumiin kertyi finaalissa eroa 1,125 pistettä. Vuosina 2010 ja 2011 hän saavutti Kiinan joukkueessa joukkuekilpailun MM-pronssia. Lontoon olympialaisissa 2012 hän sai eritasonojapuilla hopeaa.


title: He Kexin

text: Hen todellisesta iästä on liikkunut erilaisia huhuja ja epäilyjä, ja asiaa on selvitelty useaan otteeseen. Sääntöjen mukaan voimistelijan täytyy olla tai täyttää kisavuonna 16 vuotta, ja Hen epäiltiin Pekingissä olleen alaikäinen kilpailemaan. Virallisesti Hen on kuitenkin todettu olleen täysi-ikäinen.


title: Kayes

text: Kayes on kaupunki, kunta sekä Kayesin alueen ja piirin hallinnollinen keskus Malissa. Se sijaitsee Senegaljoen varrella 495 kilometriä maan pääkaupungista Bamakosta luoteeseen. Kunnassa on 127 400 asukasta (vuonna 2009).


title: Kayes

text: Ranskalaiset rakensivat vuonna 1855 kaupungin lähistölle Médinen linnoituksen. Vuonna 1892 Kayesista tuli Ranskan Sudanin hallinnollinen keskus. Se oli myös tärkeä arabikumin kauppapaikka. Vuonna 1907 siirtomaan pääkaupunki siirrettiin Bamakoon.


title: Kayes

text: Nykyään Kayes on maatalousalueen kaupallinen keskus. Alueella viljellään hirssiä, durraa ja maapähkinää sekä harjoitetaan karjanhoitoa ja käsityöammatteja. Kaupungin kautta kulkee Bamakosta Dakariin johtava rautatie ja se on myös tärkeä maantie- ja jokiliikenteen solmukohta. Siellä on kotimaanliikenteeseen käytetty lentokenttä. Nähtävyyksiin kuuluvat siirtomaa-ajan hallintorakennukset.


title: Yleisurheilu kesäolympialaisissa 2008 – miesten keihäänheitto

text: Miesten keihäänheitto kesäolympialaisissa 2008 kilpailtiin 21. elokuuta ja 23. elokuuta. Karsinnat heitettiin 21. päivä ja loppukilpailu 23. päivä. Kisa käytiin Pekingin kansallisstadionilla.


text: Keihäänheiton A-raja oli 81,80 metriä ja B-raja oli 77,80 metriä.


text: "Ennätykset ennen kilpailua":


text: Molemmissa karsintaryhmissä oli 19 heittäjää. Jatkoon pääsi tuloksen perusteella. Loppukilpailupaikan raja oli 82,50 metriä. Loppukilpailuun pääsi kuitenkin tuloksella 79,70. Karsinnassa kullakin oli kolme heittoa.


text: Etenkin suomalaisia keihäsmiehiä hämmästytti hiilikuitukeihäiden puuttuminen kokonaan karsinnoista. Niin Tero Pitkämäki kuin Tero Järvenpää olivat heittäneet puuttuvilla hiilikuitumalleilla koko kauden. Valmentaja Hannu Kankaan mukaan hiilikuitukeihäillä heitettiin vielä lämmittelyssä, mutta kilpailupaikalta niitä ei löytynyt. Suomi teki asiasta virallisen valituksen kisaisännille.


text: "Finaali heitettiin 23. elokuuta"*"Bannister loukkasi kolmannen heiton jälkeen kyynärpäänsä, eikä pystynyt heittämään kolmea viimeistä heittoaan"


title: Summitin piirikunta (Ohio)

text: Summitin piirikunta on piirikunta, joka on osa Akronin metropolialuetta Ohiossa, Yhdysvalloissa.


title: Summitin piirikunta (Ohio)

text: Summitin naapuripiirikuntia ovat Cuyahoga pohjoisessa, Geauga koillisessa, Portage idässä, Stark etelässä, Wayne lounaassa ja Medina lännessä.


title: Summitin piirikunta (Ohio)

text: Piirikunnassa oli vuoden 2010 väestönlaskennassa 541 781 ihmistä. Etniset ryhmät jakautuvat valkoisiin, joita on 80,8%, mustiin (14,6%), alkuperäisamerikkalaisiin (0,2%) ja aasialaisiin (2,3%).


title: Summitin piirikunta (Ohio)

text: Kotitalouden mediaanitulo on 48 790 dollaria ja köyhyysrajan alapuolella oli 14,5% väestöstä 2007–2011 välisenä aikana.


title: Steven Hooker

text: Steven Hooker (s. 16. heinäkuuta 1982 Melbourne) on australialainen entinen seiväshyppääjä. Hän voitti seiväshypyn olympiakultaa Pekingin olympialaisissa 2008 hypäten samalla uuden olympiaennätyksen 596 senttimetriä.


title: Steven Hooker

text: Hooker sijoittui Santiago de Chilen nuorten MM-kisoissa 2000 seiväshypyssä neljänneksi tuloksella 520. Hän osallistui Ateenan olympialaisiin 2004, mutta karsiutui hypättyään 530. Hooker karsiutui myös Helsingin MM-kisoissa 2005 tuloksella 545. Vuonna 2006 Hooker voitti sekä Melbournen Kansainyhteisön kisat että Ateenan maailmancupin tuloksella 580. Saman vuoden hän oli viides. Osakan MM-kisoissa 2007 Hooker sijoittui yhdeksänneksi. Kauden lopussa hän oli kolmas tuloksella 581. Valencian MM-hallikisoissa 2008 hän voitti MM-pronssia tuloksella 580.


title: Steven Hooker

text: Pekingin olympialaisissa 2008 Hooker voitti olympiakultaa. Hän aloitti karsintakilpailussa korkeudesta 565 ja ylitti sen viimeisellä eli kolmannella yrityksellään ja varmisti samalla pääsyn loppukilpailuun. Loppukilpailussa hän ylitti aloituskorkeutensa 560 ensimmäisellään ja sen jälkeen korkeudet 580, 585, 590 ja 596 kolmannella yrityksellään. Mitalisijan hän varmisti ylitettyään korkeuden 580 ja olympiavoitto varmistui korkeudessa 590 kun venäläinen Jevgeni Lukjanenko pudotti kolmesti. Lopuksi Hooker ylitti kolmannellaan uuden olympiaennätyksen 596 cm. Entinen olympiaennätys oli Tim Mackin Ateenassa 2004 hyppäämä 595 cm.


title: Steven Hooker

text: Ennen Berliinin MM-kilpailuita 2009 Hooker kärsi loukkaantumisesta ja Berliinin karsintakilpailussa hän hyppäsi vain yhden hypyn ja selvisi loppukilpailuun. Loppukilpailussa hän teki ensimmäisen yrityksen korkeudesta 585 cm, kun jäljellä oli hänen lisäkseen enää kolme hyppääjää. Hän pudotti riman ensimmäisellä yrityksellään ja siirsi jäljellä olevat kaksi yritystä seuraavaan korkeuteen 590 cm, kun Romain Mesnil ylitti 585 cm. Kilpailun toisella hypyllään hän ylitti 590 cm. Kun jäljellä olleet Renaud Lavillenie ja Mesnil eivät onnistuneet ylittämään 595 senttimetriä voitti Hooker maailmanmestaruuden. Hookerin aloituskorkeus 585 cm on arvokilpailuiden korkein aloituskorkeus ja 590 cm on arvokilpailuiden korkein ensimmäinen ylityskorkeus. Hooker voitti MM-kultaa myös Dohan sisäratojen MM-kisoissa 2010 tuloksella 601. Delhin Kansainyhteisön kisoissa hän voitti mestaruuden tuloksella 560. Daegun MM-kilpailuissa 2011 Hooker jäi karsinnassa ilman tulosta. Lontoon olympialaisissa 2012 hän jäi loppukilpailussa ilman tulosta.


title: Steven Hooker

text: Hookerin vanhemmat ovat myös olleet yleisurheilijoita. Hänen äitinsä Erica Hooker (o.s. Nixon) kilpaili pituushypyssä ja oli yhdeksänkertainen Australian-mestari sekä osallistui Münchenin olympialaisiin 1972. Hänen isänsä Bill Hooker kilpaili 800 metrin juoksussa ja oli nelinkertainen Australian-mestari. Hänen ulkorataennätyksekseen jäi Perthissä 27. tammikuuta 2008 hypätty 600 cm ja sisärataennätykseksi Bostonissa 7. helmikuuta 2009 hypätty 606 cm.


title: Steven Hooker

text: Huhtikuussa 2014 Hooker ilmoitti lopettavansa uransa harjoittelumotivaation loppumisen vuoksi. Edellisen vuoden heinäkuussa Hookerin tehtyä epäonnistuneen harjoituksen, hän sopi valmentajansa kanssa jäävänsä harjoitustauolle ja miettimään uransa jatkoa. Usean kuukauden harkinnan jälkeen hän päätyi lopettamaan uransa.


title: Ambruse Vanzekin

text: Ambruse Vanzekin (s. 14. heinäkuuta 1986 Nigeria) on nigerialainen jalkapallomaalivahti, joka pelaa tällä hetkellä nigerialaisessa Akwa Unitedissa. Hän oli saavuttamassa olympiahopeaa jalkapallossa vuoden 2008 olympialaisissa.


title: Elektroniikkainsinöörien seura

text: Elektroniikkainsinöörien seura ry. (EIS), Elektronikingenjörsförbundet i Finland rf on vuonna 1926 perustettu Elektroniikka-, tietotekniikka- ja tietoliikennetekniikan alan insinöörien, diplomi-insinöörien sekä opiskelijoiden yhdyssiteenä toimiva yhdistys. Yhdistys käyttää ulkomaanyhteyksissä epävirallista englanninkielistä nimeä "The Finnish Society of Electronics Engineers".


title: Elektroniikkainsinöörien seura

text: Yhdistys uudisti 2014 sääntönsä ja nimensä paremmin nykyhetkeä ja tulevaisuutta kuvaavaksi muotoon Tietotekniikan ja Elektroniikan seura ry (TiES), englanniksi The Finnish Society of Information Technology and Electronics ja ruotsiksi Förbundet för Informationsteknologi och Elektronik i Finland.


title: Elektroniikkainsinöörien seura

text: Seura perustettiin 20.3.1926 aluksi harrastuspiirinä, kunnes rekisteröitiin 16.3.1929 nimellä Radioinsinööriseura r.y. Perustajat ja alkuvaiheen jäsenet tulivat lähinnä puolustusvoimien radiotoiminnan, yleisradiotoiminnan, korkeakoulun ja valtionhallinnon piiristä.


title: Elektroniikkainsinöörien seura

text: 3.12.1964 seura muutti nimensä Elektroniikkainsinöörien seuraksi, kun elektroniikan sovelluksia oli alettu käyttää yhä laajemmin yhteiskunnassa.


title: Elektroniikkainsinöörien seura

text: 2000-luvulla EIS lisäsi logonsa yhteyteen sanat Elektroniikka, Tietotekniikka ja Tietoliikenne korostamaan seuran edelleen laajentunutta toiminta-aluetta.


title: Elektroniikkainsinöörien seura

text: Elektroniikasta on viime vuosikymmenen kuluessa tullut yksi Suomen talouden tukijaloista. Elektroniikka- ja sähköteollisuus työllistää seuran mukaan 50 000 henkilöä ja kattaa viennistä lähes 20 %.


title: Elektroniikkainsinöörien seura

text: Elektroniikka-alalla tarvitaan jatkuvasti taitavia ja modernit työkalut hallitsevia asiantuntijoita. Tulevaisuudessa Suomi pärjää seuran mukaan entistä selvemmin vain ainutlaatuisella osaamisella ja innovointitoiminnalla. Verkottuminen ja ajatusten vaihto suomalaisten elektroniikka-, ohjelmointi-, tietokone- ja tietoliikenneasiantuntijoiden kesken on entistä tärkeämpää sekä korkean teknologian että koko Suomen teollisuudelle.


title: Elektroniikkainsinöörien seura

text: Elektroniikkainsinöörien seuran toiminta-ajatuksena on kehittää suomalaista elektroniikka-alaa. Tämä tapahtuu muun muassa kehittämällä seuran jäsenistön tietämystä ja osaamista, tekemällä julkaisuja, antamalla lausuntoja ja toimimalla yhteistyössä muiden yhdistysten kanssa.


title: Elektroniikkainsinöörien seura

text: Elektroniikkainsinöörien seuran päämääränä on jäsenistönsä kehittäminen. EIS toteuttaa sitä järjestämällä seminaareja ja ekskursioita, tarjoamalla Prosessori-lehden jäsenetuna ja toimimalla elektroniikka-, tietotekniikka- ja tietoliikennetekniikka-alalla toimivien ammattilaisten yhdyssiteenä. Elektroniikkainsinöörien säätiö tukee toimintaa mm. jakamalla apurahoja ja stipendejä alan perus- ja jatko-opiskelijoille.


title: Elektroniikkainsinöörien seura

text: Toiminnan perustan luovat kuukausittaiset vierailut yrityksiin, tutkimuslaitoksiin, korkeakouluihin ja muihin oppilaitoksiin. Yritysjäseniin ja järjestöihin pidetään aktiivisesti yhteyttä molemminpuolisen hyödyn saavuttamiseksi.


title: Elektroniikkainsinöörien seura

text:
Vuosittain pyritään järjestämään vähintään yksi koko päivän opintomatka ja kaikiin EIS:n tapahtumiin pyritään järjestämään aina mahdollisimman korkeatasoisia esitelmiä ajankohtaisista aiheista.
Säännöllisin väliajoin on toteutettu merkittävä alan tapahtuma, Elektroniikkapäivät (vuonna 2007 ECT Forum). Sen yhteydessä jaetaan stipendejä ja awardeja elektroniikassa ansioituneille.


title: Elektroniikkainsinöörien seura

text: ECT Foorumi on tapahtuma joka järjestetään joka toinen vuosi, seuraavan kerran lokakuussa 2015.


title: Elektroniikkainsinöörien seura

text:
Elektroniikkainsinöörien Seura on mukana seuraavissa yhteisöissä
Seuran rinnalla toimii Elektroniikkainsinöörien Säätiö. Sen omaisuus on vuosien varrella karttunut lahjoituksin ja onnistuneella sijoitustoiminnalla. Säätiölle tehtävät määräsuuruiset lahjoitukset ovat antajalleen verovapaita. Säätiö jakaa vuosittain noin 40 000 euroa stipendejä tutkimukseen, opiskeluun ulkomailla ja patentoinnin alkuvaiheisiin.


title: Ikechukwu Ezenwa

text: Ikechukwu Ezenwa (s. 16. lokakuuta 1988 Yenagoa, Nigeria) on nigerialainen jalkapallomaalivahti, joka pelaa tällä hetkellä nigerialaisessa Heartlandissa. Hän oli saavuttamassa olympiahopeaa jalkapallossa vuoden 2008 olympialaisissa.


title: Hallin lause

text: Ryhmäteoriassa Hallin lauseen mukaan ratkeavalla ryhmällä "G", jonka kertaluku on "mn", missä "m" ja "n" ovat keskenään jaottomia, on kertalukua "m" oleva aliryhmä. Hallin lause on siis yleistys Sylowin lauseesta.


title: Negatiivinen sananvapaus

text: Negatiivinen sananvapaus on filosofian käsite, joka liittyy pohdiskeluihin positiivisen ja negatiivisen vapauden suhteesta. Negatiivinen vapaus tarkoittaa aina vapautta "jostakin", kun taas positiivinen vapaus vapautta "johonkin". Negatiivisen sananvapauden tapauksessa tämä tarkoittaa sitä, että itsensä julkituominen on vapaa sensuurista ja muista rajoitteista. Ihmisellä on oikeus olla vapaa sananvapautta rajoittavista rajoitteista ja siten oikeus julkituoda mielipiteensä sekä sanomansa ilman, että hänen sanomisistaan asetetaan aktiivisia sanktioita. Positiivinen sananvapaus taas tarkoittaa yleisesti oikeutta sananvapauteen eli mahdollisuuksia itsensä ilmaisemiseen kirjallisesti tai suullisesti.


title: Negatiivinen sananvapaus

text: Negatiivisen sananvapauden käsitettä on käytetty erityisesti liberalismissa. Negatiivista vapautta myös sananvapauden suhteen ovat filosofeista kannattaneet John Stuart Mill, John Locke ja John Milton.


title: Negatiivinen sananvapaus

text: Yleensä positiivinen ja negatiivinen sananvapaus eivät ole toisiansa pois sulkevia, vaan tarvitaan kumpaakin. Esimerkiksi negatiivista sananvapautta ei voi harjoittaa, jos ei ole olemassa itsensä julkituomiselle edellytyksiä, jotka taas positiivinen sananvapaus luo.


title: Wisma 46

text: Wisma 46 on vuonna 1996 valmistunut 262 metriä korkea pilvenpiirtäjä Etelä-Jakartassa. Se on Indonesian korkein rakennus. Tämän kahdesta kellarikerroksesta ja 56 maanpäällisestä kerroksesta koostuvan rakennuksen päämateriaaleina ovat lasi, teräs ja betoni.


title: Wisma 46

text: Rakennuksen suunnittelusta vastasi kaksi arkkitehtitoimistoa: Zeidler Partnership Architects ja DP Architects Private Ltd.


title: J. E. Svan

text: Johan Edvard Svan (31. maaliskuuta 1837 Maalahti – 10. maaliskuuta 1883 Hamina) oli suomalainen Haminan kadettikoulun opettaja, yksi Suomen ensimmäisistä pikakirjoittajista ja ensimmäisen Suomessa julkaistun pikakirjoituksen oppikirjan tekijä.


title: J. E. Svan

text: Svanin vanhemmat olivat filosofian maisteri, kappalainen, varapastori Edvard Swan ja Charlotta Wegelius. Hän pääsi ylioppilaaksi 1856 Vaasan lukiosta ja valmistui Helsingin yliopistosta filosofian kandidaatiksi 1861 ja maisteriksi 1864. Hän toimi Heinolan yläalkeiskoulussa latinan opettajana vuodesta 1863, ja vuonna 1865 hänet nimitettiin Haminan kadettikouluun ruotsin, suomen, logiikan ja psykologian lehtoriksi. Virkansa ohella Svan toimi Haminassa useissa luottamustoimissa, muun muassa kirjaston johtokunnassa, rahatoimikamarin puheenjohtajana 1877–1881 ja kaupungin kansakoulujen tarkastajana 1881–1883. Svan sai hovineuvoksen arvon 1875.


title: J. E. Svan

text: Svan muistetaan erityisesti toimistaan ruotsinkielisen pikakirjoituksen kehittäjänä. Vuonna 1861 Suomen senaatti lähetti kolme miestä – Svanin, W. Margunoffin ja Svante Dalströmin – Saksaan oppimaan pikakirjoitusta, jotta Suomenkin valtiopäivillä saataisiin puheet kirjoitettua pikakirjoituksella muistiin. Miehet perehtyivät saksalaisen Gabelsbergerin kehittämään pikakirjoitusjärjestelmään, ja oppivat pikakirjoitusta niin hyvin, että pystyivät tammikuun valiokunnassa 1862 toimimaan pikakirjoittajina.


title: J. E. Svan

text: Svan alkoi heti Saksasta tultuaan kouluttaa lisää pikakirjoittajia, ja jo vuosien 1863–1864 valtiopäivillä oli pikakirjoittajia useampia. Vuonna 1871 hän julkaisi oppikirjan "Lärobok i stenografi, efter Gabelsbergers system, för svenska språket", joka oli ensimmäinen Suomessa julkaistu pikakirjoituksen oppikirja. Samana vuonna hän alkoi julkaista "Tidning för stenografi" -nimistä pikakirjoituslehteä yhdessä August Fabritiuksen kanssa.


title: Wilhelm Ingves

text: Wilhelm Ingves (s. 10. tammikuuta 1990 Lemland) on suomalainen jalkapalloilija, joka edustaa Ruotsin 1. divisioonassa pelaavaa IS Halmiaa. Hän on pelipaikaltaan laitahyökkääjä.


title: Wilhelm Ingves

text: Debyyttinsä Veikkausliigassa Ingves teki IFK Mariehamnin vierasottelussa Myllykosken Palloa vastaan 4. toukokuuta 2008. Samassa ottelussa hän myös teki liigauransa ensimmäisen maalin.


title: Wilhelm Ingves

text: Kesällä 2008 italialainen seura Ascoli Calcio tarjosi Ingvesille sopimusta, mutta nuori hyökkääjä hylkäsi tarjouksen auttaakseen putoamisuhan alla kamppailevaa seuraansa säilyttämään paikkansa korkeimmalla sarjatasolla.


title: Wilhelm Ingves

text: Marraskuussa 2008 Ingves osallistui FC Inter Turun Mika Ojalan kanssa hollantilaisen Heerenveenin viikon kestäneelle testileirille.


title: Wilhelm Ingves

text: Ingves siirtyi IS Halmian riveihin helmikuussa 2013.


title: Maltan Valioliiga

text: Maltan Valioliiga () on Maltan jalkapallon korkein sarjataso. Se tunnetaan sponsorisopimuksen vuoksi myös nimellä BOV Premier League, mutta puhekielessä siihen viitataan yleensä nimillä "Il-Kampjonat", "Il-Lig" tai "Il-Premjer". Liigaa pelattiin ensimmäisen kerran vuonna 1909.Luettelo Maltan Valioliigan mestareista:


title: Viron puolustusvoimat

text:
Viron puolustusvoimat () vastaavat Viron valtion aseellisesta puolustuksesta. Se muodostuu maavoimista ("Maavägi"), merivoimista ("Merevägi"), ilmavoimista ("Õhuvägi") ja suojeluskuntajärjestö "Kaitseliitosta". Kansallisen puolustuspolitiikan perustana on maan itsenäisyyden ja itsemääräämissoikeuden turvaaminen sekä maa- ja merialueen että ilmatilan suojaaminen. Viron puolustusvoimien tärkeimpinä tavoitteina ovat uskottavan puolustuskyvyn ylläpitäminen ja edelleen kehittäminen. Viron asevoimat on rakennettu yhteensopivaksi Nato- ja EU-maiden järjestelmien kanssa.
Huhtikuussa 1917 Venäjä pääesikunta määräsi virolaiset sotilaat palvelemaan oman maansa puolustuksessa. Ensimmäinen kansallinen virolainen sotilasyksikkö muodostettiin 20. toukokuuta 1917 jolloin Venäjän sotaministeri antoi virallisti 1. Virolaisen rykmentin. Eversti Aleksander Tõnisson otti yksikön komentoonsa. Se koostui 32 upseerista ja 3 372 sotilaasta. Yksikkö siirrettiin Rakvereen jossa se saavutti lopullisen kokonsa 118 upseerillaan ja 10 151 sotilaansa. Olemassaolonsa aikana siinä ehti palvella 216 upseeria ja 11 538 sotilasta. Viron julistauduttua itsenäiseksi 24. helmikuuta 1918, Viron asevoimat perustettiin 16. marraskuuta 1918, pian ensimmäisen maailmansodan päättymisen jälkeen.


title: Viron puolustusvoimat

text: Itsenäisen Viron tasavallan kohtaloksi oli joutua Saksan ja Neuvostoliiton solmiman Molotov–Ribbentrop-sopimuksen ja sen salaisen lisäpöytäkirjan kohteeksi. Osapuolet jakoivat keskenään koko itäisen Euroopan. Viron hallitus oli pakotettu hyväksymään maaperällään neuvostoliittolaisten sotilastukikohdat ja niiden mukana 25 000 sotilasta. Neuvostoliiton Itämeren laivasto saartoi Viron 12. kesäkuuta 1940. Verenvuodatusta välttääkseen Viron hallitus päätti 17. kesäkuuta ettei se ryhdy vastarintaan. Viron täydellinen miehitys saatettiin loppuun 21. kesäkuuta mennessä. Viron puolustusvoimat riisuttiin aseista heinäkuun aikana. Ainoastaan yksi pataljoona Tallinnassa jatkoi vastarintaa.


title: Viron puolustusvoimat

text: Viron puolustusvoimat perustettiin uudelleen 3. syyskuuta 1991 maan saadessa itsenäisyytensä takaisin. Virossa on asevelvollisuus. Varusmiespalveluksen pituus on kahdeksan tai 11 kuukautta, ja reserviläiset kutsutaan kertausharjoituksiin viiden vuoden välein. Viime vuosina asepalveluksen on suorittanut 30–36 % miespuolisesta ikäluokasta. Naisilla on ollut mahdollisuus suorittaa vapaaehtoinen asepalvelus vuodesta 2013 lähtien.


title: Viron puolustusvoimat

text: Viron puolustusvoimien oman ilmoituksen mukaan Viron puolustusvoimien nykyinen rauhanaikainen vahvuus on 6 000 henkeä, joista noin puolet on kantahenkilökuntaa. Suunniteltu sodanaikainen vahvuus on 60 000 henkeä.


title: Matoksi

text: Matoksi (, aikaisemmin myös Александровка, "Aleksandrovka") on kylä ja entinen ortodoksiseurakunta Leningradin alueen Seuloskoin piirissä Venäjällä. Se sijaitsee Karjalankannaksen eteläosassa Vuoleenjoen rannalla entisen Vuoleen luterilaisen seurakunnan alueella.


title: Matoksi

text: 1400–1500-luvulla Matoksin seutu kuului inkerikkojen asuttamaan Novgorodin Vatjan viidenneksen Pähkinälinnan läänin Kuivaisin pogostaan. Ruotsalaisten vallattua Inkerin 1600-luvun alussa valtaosa alkuperäisväestöstä pakeni Venäjälle ja tilalle muutti luterilaisia inkerinsuomalaisia. Kuivaisin ja Vaskelan tienoille jäi kuitenkin myös pieni joukko inkerikkoja, joihin kuuluivat Pohjois-Inkerin kuuluisimmat runonlaulajat Larin Paraske ja Ontropo Melnikov.


title: Matoksi

text: Matoksin ortodoksinen seurakunta perustettiin 1700-luvun puolivälissä. Vuonna 1797 entisen palaneen puukirkon tilalle rakennettiin paikallisen tilanomistajan kreivi Ostermanin rahoittama kivinen Aleksanteri Nevalaisen kirkko. Vuonna 1849 kirkon hautausmaalle siirrettiin Toksovan Purnun () kylästä vanha tsasouna, jossa oli seudun ortodoksien kunnioittama Pyhän Nikolaoksen ikoni.


title: Matoksi

text: 1800-luvun puolivälissä Matoksin seurakuntaan kuuluivat kaikki Pietarin ja Pähkinälinnan kihlakuntien inkerikot, yhteensä noin 700 henkeä. Lisäksi sen jäseninä oli saman verran Suomen puolen Raudun ja Sakkolan pitäjien ortodokseja, jotka myöhemmin muodostivat itsenäisen Palkealan seurakunnan.


title: Matoksi

text: 1880-luvulla seurakuntaan kuului reilut 300 inkerikkoa, jotka asuivat 17 kylässä. Lisäksi sen jäseninä oli tilanomistajien työntekijöitä, lastenkodin kasvatteja ja muutamia kauppiaita. Talonpoikien kerrottiin käyvän myös seudun luterilaisissa kirkoissa, joiden jumalanpalvelusta he paremmin ymmärsivät. Inkerikot eivät myöskään aina noudattaneet paastoja tai osallistuneet ristisaattoihin ja pyhiinvaelluksiin. Valtaosa heistä oli lukutaidottomia.


title: Matoksi

text: Nykyään Matoksin kirkosta on jäljellä vain perustukset.


title: What a Wonderful World

text: What a Wonderful World on Louis Armstrongin esittämä kappale vuodelta 1967. Kappaleen sanoitukset teki George Douglas alias Bob Thiele ja sävellyksessä apuna hänellä oli George David Weiss.


title: What a Wonderful World

text: Kappale oli muun muassa Yhdistyneessä kuningaskunnassa singlelistan ensimmäisellä sijalla neljän viikon ajan. Yhdysvalloissa se jäi aluksi vähemmälle huomiolle, mutta se sai myöhemmin enemmän huomiota esimerkiksi elokuvan "Hyvää huomenta, Vietnam" myötä.


title: What a Wonderful World

text: Kappaleesta on tehty lukuisia cover-versioita. Kappaletta ovat esittäneet muun muassa Joey Ramone, Celine Dion ja Connie Talbot. Kappale esiintyy myös muun muassa elokuvassa .


title: What a Wonderful World

text: Kappaleesta on tehty suomenkielinen käännöskappale nimeltä "Kuinka kaunista on", jonka levytti ensimmäisenä Lasse Mårtenson vuonna 1968.


title: Hi-Z

text: Hi-Z oli 1990-luvulla toiminut suomalainen elektronista musiikkia esittävä yhtye. Yhtyeen keulahahmo on Jay F. Kay. Yhtyeen esittämiä kappaleita ovat muun muassa "Hi-Z The Dancefloor Virus" ja "Tiputranssi".


title: Taikasauva

text: Taikasauva on fiktiivinen taikakalu, joka mahdollistaa taikomisen. Fantasiakirjoissa ja -elokuvissa sitä käyttävät velhot, noidat ja taikurit. Esiintyvät taikurit käyttävät usein taikatemppujensa dramatisoimiseksi sauvaa, jota myös kutsuvat taikasauvaksi. Yleensä ajatellaan, että taikasauvaa käytetään heiluttamalla sitä loihdittavan kohteen suuntaan ja lausumalla samanaikaisesti taikasana tai loitsu.


title: Taikasauva

text: Harry Potter-kirjoissa ja -elokuvissa ja vastaavissa kirjoissa ja elokuvissa taikasauvat ovat lyhyitä, puisia oksia, joihin ollaan saatettu kaivertaa jotain. Joissain kirjoissa ja elokuvissa taikasauva on pitkä, mutkainen kävelykeppi. On myös taikasauvoja, jotka ovat tavallisia kävelysauvoja tai sauvoja, joiden päässä on jonkinlainen kristalli.


title: Taikasauva

text: On myös kirjoja ja elokuvia, joissa velhot ja noidat osaavat taikoa ilman minkäänlaista esinettä, käyttämällä amulettia tai talismaania, taikajuomilla tai vain piirtämällä loitsun pergamentille.


title: Taikasauva

text: Myös läheskään kaikki taikurit eivät käytä taikasauvoja. Sauva kuitenkin auttaa vangitsemaan yleisön huomion toisaalle varsinaista temppua suoritettaessa.


title: David L. Wolper

text: David Lloyd Wolper (11. tammikuuta 1928 New York, Yhdysvallat – 10. elokuuta 2010 Beverly Hills, Kalifornia, Yhdysvallat) oli yhdysvaltalainen elokuva- ja televisiotuottaja. Häntä pidetään menestyneimpänä riippumattomana televisiotuottajana.


title: David L. Wolper

text: Vuonna 1958 Wolper perusti oman tuotantoyhtiönsä Wolper Productionsin. Hänen ensimmäinen elokuvansa oli dokumentti "The Race for Space", jossa käytettiin Venäjän avaruusohjelman ja NASAn materiaalia. Ei yksikään kolmesta suuresta televisiokanavasta ottanut elokuvaa ohjelmistoonsa. Dokumentin esitysoikeudet myytiin kuitenkin 104 paikalliseen kanavaan ja "The Race for Space" oli ensimmäinen dokumenttielokuva, jota esitettiin maanlaajuisesti suurten kanavien ulkopuolella. Siitä tuli myös ensimmäinen televisioelokuva, joka on ollut ehdolla Oscar-palkintoon, kun se oli ehdokkaana parhaana dokumenttina. Seuraavien neljän vuoden aikana Wolper Productions nousi kolmanneksi suurimmaksi televisiodokumenttien tuottajaksi NBC:n ja CBS:n jälkeen.


title: David L. Wolper

text: Wolper myi tuotantoyhtiönsä Metromedialle vuonna 1964, mutta sai itse paikan yrityksen toimitusjohtajana. Wolperilla oli nyt iso yritys taustalla ja hänen yritys tuotti säännöllisesti kansallisille televisiokanaville. Lisäksi hän teki yhteistyötä National Geographic Societyn kanssa luontodokumenteista, jossa sai myös ensiesiintymisensä Yhdysvaltain televisiossa Jacques-Yves Cousteau. Wolper erosi Metromedista 1967. Tämän jälkeen hän lähti mukaan myös elokuvamarkkinoille tuottamalla mm. elokuvat "Viimeinen silta yli Reinin" ja "Jali ja suklaatehdas".


title: David L. Wolper

text: Vuonna 1976 Wolper myi Wolper Productions Warner Bros.:lle ohitusleikkauksen jälkeen. Wolperin, Warner Bros.:n ja ABC:n yhteistyöstä syntyi todella suosittu minisarja "Juuret". Sarja teki katsojaennätyksiä ja Wolper oli myöhemmin mukana myös tuottamassa sarjalla jatko-osia. Vuonna 1984 Wolper teki myös uuden aluevaltauksen, kun hän oli tuottamassa Los Angelesin olympialaisten avajaisia ja päättäjäisiä. Vuonna 1986 Wolper tuotti nelipäiväisen Vapaudenpatsaan 100-vuotisjuhlan, jota seurasi ympäri maailman 1,5 miljardia ihmistä.


title: David L. Wolper

text: Wolper on saanut uransa aikana useita palkintoja ja tunnustuksia. Hänelle on annettu muun muassa Jean Hersholtin humanitaarinen palkinto ja hän on saanut urastaan tähden Hollywood Walk of Famelle. Hän kuoli elokuussa 2010 sydänsairauteen ja Parkinsonin taudin komplikaatioihin


title: Nastia Liukin

text: Anastasia (Nastia) Liukin (s. 30. lokakuuta 1989 Moskova, Neuvostoliitto) on amerikkalainen telinevoimistelija.


title: Nastia Liukin

text: Moskovassa syntyneen, mutta jo pienenä lapsena Yhdysvaltoihin muuttaneen, Liukinin molemmat vanhemmat ovat entisiä voimistelijoita. Hänen isänsä on kaksinkertainen telinevoimistelun olympiakultamitalisti Valeri Ljukin ja äitinsä rytmisen voimistelun maailmanmestari Anna Kotšneva. Perhe sai Yhdysvaltain kansalaisuuden vuonna 2000. Liukin aloitti voimistelu-uransa vuonna 1993.


title: Nastia Liukin

text:
Vanhempiensa valmentama Liukin saavutti ensimmäiset arvokisamitalinsa vuoden 2003 Pan-Amerikan kisoista Santo Domingosta. Hän voitti kultaa puomilta ja joukkuekilpailusta, hopeaa neliottelusta ja pronssia eritasonojapuilta sekä permannolta. Hän ei päässyt osallistumaan seuraavana vuonna käytyihin Ateenan olympialaisiin, koska oli liian nuori.
Ensimmäisissä MM-kisoissaan 2005 Melbournessa Liukin saavutti kultaa eritasonojapuilta ja puomilta sekä hopeaa permannolta ja neliottelusta. Aikaisemmin samana vuonna hän oli voittanut New Yorkin maailmancupin kilpailussa kultaa puomilta. 2006 MM-kisoissa Århusissa Liukin saavutti hopeaa eritasonojapuilta ja joukkuekilpailusta..


title: Nastia Liukin

text: Vuonna 2007 Liukin oli kärsinyt loukkaantumisista ennen heinäkuisia Rio de Janeirossa käytyjä Pan-Amerikan kisoja ja kilpaili vain puomilla ja nojapuilla. Hän saavutti hopeaa molemmilta telineiltä ja oli mukana voittamassa joukkuekilpailun kultaa Samana vuonna Stuttgartin MM-kisoissa hän voitti kultaa puomilta ja joukkuekilpailuista sekä hopeaa eritasonojapuilta. Neliottelussa hän oli viides, mutta permannolla ei selviytynyt finaaliin. Pekingin olympialaisissa 2008 Liukin saavutti kultaa henkilökohtaisesta moniottelusta, hopeaa joukkuekilpailusta, puomilta ja eritasonojapuilta, sekä pronssia permannolta. Nojapuilla hän saavutti saman pistemäärän kuin kultamitalin vienyt He Kexin, mutta joutui tyytymään hopeaan huonompien avaussuorituksen pisteiden perusteella.


title: Pedro Luis Lazo

text: Pedro Luis Lazo Iglesias (s. 15. huhtikuuta 1973 Pinar del Río) on kuubalainen baseballpelaaja ja olympiavoittaja, jonka pelipaikka on syöttäjä. Hän on voittanut urallaan yhteensä neljä olympiamitalia, joista kaksi on kultaisia ja kaksi hopeisia.


title: Pedro Luis Lazo

text: Lazo pelaa maajoukkueessa vaihtomiehenä, mutta seuratasolla hän on joukkueensa Pinar del Río Veguerosin avauskokoonpanon jäsen.


title: Staunton

text: Staunton voi tarkoittaa ainakin seuraavia:


title: Projekti 1234

text: Projekti 1234 ”Ovod” () on Neuvostoliitossa 1960-luvun loppupuolella kehitetty pieniin ohjusveneisiin (Малые ракетные корабли), MRK) kuuluva luokka aluksia, joita rakennettiin 1977–1991. Aluksia on käytetty myös Intiassa, Algeriassa ja Libyassa.


title: Projekti 1234

text: Aluksia rakensi Primorsk SSZ -telakka. Täydessä lastissaan aluksen uppoama on 730 tonnia ja nopeus 34 solmua. Aluksen pituus on 59,3 metriä, leveys 11,8 metriä ja syväys 3,08 metriä. Pääkoneina aluksessa on kolme M-521-diesel-moottoria, kolme potkuria ja 30 000 akselihevosvoimaa. Miehistön vahvuus on 64. Tulenjohtojärjestelmiä on kaksi: MPZ-301 Baza ja 1 Titanit.


title: Projekti 1234

text: Projekti 1234 -luokka rakennettiin P-120 Malahit (SS-N-9 Siren) -ohjuksen ympärille, joita veneessä on kuusi. Vientimalleissa käytettiin neljää vanhempaa P-15 Termit -ohjusta.


title: Projekti 1234

text: Luokkaa uudistettiin Projekti 1234.1 -luokaksi 1970-luvun puolivälin jälkeen. Tämän mallin veneitä rakennettiin 18, joista 11 on vielä käytössä Venäjän laivastossa. Vanhemman mallin 17 venettä poistettiin käytöstä 1990-luvulla. Lisäksi on rakennettu yksi kokeellinen 1234.7 -alus, joka on varustettu P-800 Oniks -ohjuksin.


title: Projekti 1234

text: Lisäksi veneissä on yksi ilmatorjuntaohjusjärjestelmä 9M-33 Osa, jossa on 20 ohjusta. Tykistöaseistuksena ohjusveneessä on yksi 57 mm AK-725 tai 76,2 mm:n AK-176 (1234.1) ja yksi kuuden putken gatling-tyyppinen 30 mm konetykki.


title: Projekti 1234

text: Veneistä yksi, Musson upposi sotaharjoituksessa 16.4.1987, kun siihen osui ohjus. Libyalaisen Ain Zaquitin upottivat Yhdysvaltain ilmavoimien alukset Iso-Syrtillä 24.3.1986.


title: Projekti 1234

text: Ohjusvene Miraž upotti Georgian merivoimien aluksen Mustallamerellä elokuussa 2008.Luokan valmistuneista aluksista on kolme siirretty Algeriaan, kolme Intiaan ja Neljä Libyaan. Osa siirretyistä aluksista kuuluu muuhun alaluokkaan.


title: Hong Un-jong

text: Hong Un Jong (s. 9. maaliskuuta 1989 Hamgyong) on pohjoiskorealainen telinevoimistelija.


title: Hong Un-jong

text: Hongin ensimmäiset kansainväliset arvokisat olivat 2006 MM-kisat Århusissa, missä hän osallistui kaikkiin lajeihin saavuttamatta kuitenkaan yhtään loppukilpailupaikkaa. Saman vuoden joulukuussa Aasian kisoissa Dohassa hän saavutti hypystä pronssia. Seuraavana vuonna Stuttgartin MM-kisoissa hän oli hypyssä neljäs ja moniottelussa sijalla 23. Muilla telineillä hän ei saavuttanut loppukilpailupaikkaa. Vuonna 2008 Mariborissa käydyssä maailmancupin kilpailussa Hong voitti hypyn kilpailun ja oli neljäs nojapuilla. Saman vuoden elokuussa Pekingin olympialaisissa hän saavutti hypystä kultaa.


title: Hong Un-jong

text: Hong sijoittui Lontoon MM-kilpailuissa 2009 hypyssä viidenneksi. Hän voitti maailmancupin hyppykilpailun Moskovassa 2010. Antwerpenin MM-kilpailuissa 2013 hän sai hypyssä pronssia. Hän voitti samana vuonna hyppykultaa Kazanin universiadeissa. Hän voitti saman telineen maailmanmestaruuden Nanningissa 2014 ja sai MM-hopeaa Glasgow'ssa 2015.


title: Hong Un-jong

text: Hong on 155 senttimetriä pitkä ja painaa 43 kilogrammaa.


title: Staunton-tyyppiset shakkinappulat

text: Staunton-tyyppiset shakkinappulat ovat tietyntyyppiset shakinpeluussa käytettävät nappulat. Nappuloiden tyypin suunnitteli Nathan Cook vuoden 1835 paikkeilla. Cook rekisteröi nappulansa vuoden 1849 maaliskuussa. Syksyllä Cookin sukulainen John Jaques osti oikeudet shakkisettiin ja aloitti niiden valmistuksen. Samana päivänä kun ensimmäinen setti valmistettiin, Howard Staunton kehotti "Illustrated London Newsissä" julkaistussa kolumnissa käyttämään Cookin suunnittelemia nappuloita tarkoituksena yhtenäistää nappuloita. Staunton kutsui settiä nimellä "Mr. Stauntons pattern". Myöhemmin Staunton lisäsi jokaiseen myytävään settiin mukaan allekirjoituksensa. Jaquesin tehdas lopetti nappuloiden valmistamisen lopulta vuonna 1935.


title: Staunton-tyyppiset shakkinappulat

text: Nappuloista tuli lopulta hyvin suosittuja. Nykyään niitä käytetään lähes poikkeuksetta ja ne ovat ainoat sallitut FIDE:n järjestämissä kilpailuissa.


title: Staunton-tyyppiset shakkinappulat

text: Cook sai innoituksen shakkisettiin British Museumin kreikkalaisesta hevosesta.


title: Eugenie Clark

text: Eugenie Clark (4. toukokuuta 1922 New York, New York, Yhdysvallat – 25. helmikuuta 2015 Sarasota, Florida, Yhdysvallat) oli yhdysvaltalainen iktyologi, joka oli erikoistunut erityisesti haiden ja trooppisten kalojen tutkimiseen. Hän johti useita tutkimusretkikuntia ympäri maailmaa ja tutki haiden käyttäytymistä myös laboratoriossa. Clark todisti, että hait ovat oletettua älykkäämpiä eläimiä. Hän oli mukana perustamassa Floridaan Cape Hazen merilaboratoriota ja teki pitkän opetusuran Marylandin yliopistossa.


title: Eugenie Clark

text: Eugenie Clark syntyi vuonna 1922 New Yorkissa. Hänen isänsä oli yhdysvaltalainen Charles Clark ja äitinsä japanilaissyntyinen Yumico Mitomi. Hänen parturi-isänsä kuoli hänen olleessaan kaksivuotias. Yumico kasvatti tyttärensä tämän jälkeen yksin ja teki töitä uimaopettajana ja myyjänä. Eugenie kiinnostui kaloista jo lapsena käydessään akvaariossa, joka oli hänen äitinsä työpaikan lähellä. Äiti jätti yhdeksänvuotiaasta alkaen Eugenien sinne viihdyttämään itseään useiksi tunneiksi jokaisena lauantaiaamuna.


title: Eugenie Clark

text: Valmistuttuaan William Cullen Bryant High Schoolista Clark aloitti eläintieteen opinnot Hunter Collegessa. Hän suoritti alemman korkeakoulututkinnon 1942 ja pyrki jatko-opintoihin Columbian yliopistoon. Clark ei saanut sieltä paikkaa, koska tiedekunnan johtaja pelkäsi, että hän jättäisi lopulta uransa ja keskittyisi perheenperustamiseen. Clark hyväksyttiin New Yorkin yliopiston, missä häntä ohjasi iktyologi Charles Breder. Hän valmistui maisteriksi 1946 ja eläintieteen tohtoriksi 1950. Kalojen geenejä tutkinut Myron Gordon oli ottanut Clarkin American Museum of Natural Historyyn tutkimusavustajakseen ja sponsoroinut tämän väitöstutkimusta.


title: Eugenie Clark

text: Clark pääsi 1949 Pacific Science Boardin ja Laivaston tutkimusviraston kautta tutkimaan kaloja ja erityisesti myrkyllisiä kaloja Mikronesiaan. Hän keräsi tietoa Guamin, Saipanin ja Palaun vesistä. Clark jatkoi 1950–1952 kalatutkimusta Punaisellamerellä. Hän keräsi noin 300 kalanäytettä, mukaan luettuna noin 40 myrkyllistä kalaa. Clark sai vuonna 1952 avustuksen, jonka turvin hän pystyi kirjoittamaan ensimmäisen kirjansa, "Lady with a Spear".


title: Eugenie Clark

text: "Lady with a Spear" kertoi Clarkin kokemuksista Punaisellamerellä. Siitä tuli myyntimenestys, ja se käännettiin italiaksi, japaniksi, saksaksi, tanskaksi, norjaksi, ruotsiksi, arabiaksi ja pistekirjoitukselle. Kirja inspiroi Floridan Manasota Keyllä asuneita filantrooppeja Anne ja William H. Vanderbiltiä. Heidän ehdotuksestaan ja tuellaan Clark avasi tammikuussa 1955 Cape Hazen merilaboratorion Placidaan (myöhemmin Mote Marine Laboratory). Placidassa Clark aloitti laajat tutkimuksensa haiden käyttäytymisestä. Hän muun muassa teki ensimmäisenä tutkimusta haiden älykkyydestä. Vain muutamassa päivässä haialtaan hait oppivat kuonollaan tökkäämään laitetta, joka tarjoili niille ruokaa. Merilaboratoriossa Clark tutki myös muun muassa meriahvenia ja havaitsi, että ne pystyvät vaihtamaan sukupuoltaan kymmenessä sekunnissa.


title: Eugenie Clark

text: Clark liittyi 1968 Marylandin yliopiston opettajakuntaan, mutta hän pysyi koko uransa ajan myös yhteydessä Moten merilaboratorioon. Clark opetti Marylandissa aina vuoteen 1992, jolloin hän jäi eläkkeelle. Hänestä tuli siellä yliopiston professori ja vanhempi tutkija.